«Idazketa-lanaren atsegin eta atsekabeak»\n(edo «LIHOAREN PENAK», bertsio modernoan)\nArratsalde on, adiskideok (*):\nBigarren aldia da UEU honetara natorrela. Lehendabizikoa orain dela 6 urte izan zen («ene, zela pasatzen dan denporie!», esango zukeen gure amama zenak...). Abagune hartan, gure (nire) belaunaldiko euskaltzale asko edo gehienon gaitz endemikoak ni neu ere zeharo kutsaturik, gaurko gaiarekin bat ere zerikusirik ez duen beste zer batetaz aritu nintzen, Fonetikaz-edo. Badakizue euskal kulturaren alorrean beti egon izan direla honelako espezimenak: hamaika mila gauzatan, axaletik ezinbestean, ihardun eta, beharbada, ezertan sakontzeko betarik izan ez dutenak. Denominadore amankomun batekin beti ere, hori bai: gure amodio inposible guztien formulaziorik konplituena den hizkuntza zahar, berri, hilzoriko baina bizi, gazi-gozo, maitatu bezain gorrotatu, beharrezko bezain anakroniko, eder bezain pobre dugun geure hizkuntza honekiko atxekimendua. Beno, ni ere horrelakoa naizela uste dut, eta ez dut damurik, ze arraio. Jakingo duzue, horraatik, zuek, gazteagook, gure pionerotasun eta/edo pionerokeriak... bigarren mailakoak berauek ere, gure aurretik beste batzu ere aritu bait ziren..., jakingo duzue, diot, gure «saltserismo» porrokatua irribarre ez-maltzurregi batez ulertzen.\nKuestioa da hementxe nagoela gaur, Literaturari buruzko literatura egin beharraren konpromisuak estu eta larritzen nauelarik. «Idazketa-lanaren atsegin eta atsekabeak» izendatu nuen neure hitzaldi-gaia. Ederki eman ere. Nork agindu ote dit neuri, honelako «itsas hondar gabeetan, ezin athera naitekeien oihanean» sartzeko? Garbi dago erantzuna: Baleren Bakaikoak. Berak du errua, nahi baduzue jakin. Amama zenak ere makina bat aldiz esaten omen zuen «lagun ustezko lagunez» ez fidatzeko, baina alferrik. Azkenean hitza eman nion... —Balereni, ez amamari, noski—: «bai, motel, zeredozertaz hitzegingo diat», ez bait ninduen bestela bakean utziko. Eta emandako hitza jaten ibiltzea, indigestoa ez-ezik, oso desitxurosoa ere badenez gero, hementxe naukazue, zerua goian eta zerua behean, zer esan ez dakidala edo, agian, azkenerako zertxobait bederen esango dudala espero izanik ere, esango dudan horretxen balioaz den mendrenik ere fidatzen ez naizela eta, are, burlatu ere egiten naizela.\nIzan ere, hitzaldi edo dena delako honen gaia hain da zabala, hain da sakon eta irristakorra, non iruditu ere bai bait dirudi horretaz mintzatzea alferrikako pretentsio inozoa dela. Zergatik ibili behar dugu, tiobiboak bezala, etengabe bueltaka, gauzak definitu, xehekatu, egosi, ausnartu, razionalizatu eta «irentsi» uste ditugun arte? Zertarako? Nondik datorkigu giza-primateoi tximeleta biziak, hegan egiten lasai utzi eta miretsi beharrean, formolean sartu eta disekatzeko mania zientifiko-esperpentiko hori? Bai, badakit entomologoak ere beharrezkoak omen ditugula, besterik ez bada ere malariaren kontrako antidotoak-eta azken horien ikerketei esker asmatzen direlako. Bueno, bai, baina zer? Azken bi mendeotan munduan izaki guztiak, materiaren zirriturik gordeenak berak ere, aztertu ditu giza-arrazaren begi zorrotzak, eta zer? «Hautsi dela anphora», Atxagaren hitzez esateko. Horixe da. Hondarraren hondarretan eta azken buruaren buruan, gertatu den gertakaririk printzipalena. Kiratsa darion gorpu bat dugula mundua, bazterrik bazter: erraldoi abaildu bat, zatitua, larrutua, vivisekzionatua, aztertua... eta hila, edo hil-hurrena, behinik-behin.\nGiza-arraza ausart honen ausardikeria hain urrutira heldu da non, zientzia-jostailu horretaz baliaturik, mundua ez-ezik bere buruaren barrunbeak ere aixa argitzeko modukoak direla uste izan bait du. Bejoandeigula denoi. Ideologia erlijioso guztien tiraniatik askatu ginen: erlijioa, oraingoz erantzunik ez duten galdera misteriotsu batzuri tokian tokiko klase dirijenteek emandako erantzun faltsu eta interesatua besterik ez dela ikasi genuen, mito-multzo gutxigorabehera erakargarri, gutxigorabehera absurdo bat. Eta halaxe dela uste dugu gutariko askok, mota guztietako neofitoek, baita, beraz, ateo neofitoek ere, beren baieztapen eta hautapenetan txertatzen duten uste sendo heriosuharrarekin. Erlijioa bakarrik ez, beste idolo guztiak ere eratxi genituen, edo eratxi uste izan genituen. Materialismo dialektikoa «deskubritua» genuen —ikastaro intentsibo aski kaxkar eta presatiak eginaz, egia osoa esateko—: munduaren, gizonaren, materiaren eta beronen bilakaera den giza-lanaren, giza-kolektibitateen eta Historia osoaren, hitz batez, irakurkera berri bat egiten ikasi genuen. Kultura, artea, literatura eta gisa honetako gizaprodukzioak oro ere, normala zenez, ez ziren galbaheketa estu honetatik libratu: Kultura, eta kulturaren barruan literatura, klase-interes jakin batzuren zerbitzuko produkzio funtzionalak ziren, eta kitto. Eta horretan ari ginela, horra nondik datorkigun «mundu zibilizatutik» gaur eguneko beste zientzia «vedette» batekin topo egiteko aukera: ttanttoka, frankismo ofizialaren azken urteetako aldizkari espainol progreak irakurriz, Freud, From, Reich eta horrelako tipo batzu egon bazirela enteratu ginen. Bapo, gazteak, sintesi perfektoa: harez gero, gaiturik egongo ginen, gizarteko harreman eta iharduerarik konplikatuenak ez-ezik, baita gutako bakoitzaren psike-zokorik gordeenak ulertzeko ere. «El Dorado»-ko bidean ginen, gure oñatiar kaskagor eta ero hura, Lope Agirrekoa, abiatu zen bide beretsutik: agentzietako azken albisteek diotenez, ordea, oraindik ez omen du aurkitu eta han omen dabil, Amazonasko ibai-adar amaigabeetan barrena, atzera eta aurrera, tximinoen eta jibaroen kontra gudukatzen, harik-eta egunen batetan «Transamazonika» errepidea egiten omen diharduten eskabadorekin topo egin dezan arte.\nBaina zertan ari naiz? Zer du zerikusirik gure belaunaldiaren gorabehera ideologikoen kronika narrats batek gaur hemen zuen aurrean azaltzeko konpromisua dudan gaiarekin? Ez dakit neronek ere oso garbi, halako konexio-puntu inportante batzu egon badaudela somatzen dudan arren. Badakit, sintoma gisa edo, exabrupto erromantiko baten modura beharbada, intelektualismo eta ideologismo puztuaren kontrako halamoduzko kritika koxkor bat atera zaidala. Baina, terreno honetan, ez dago brometan ibiltzerik, eta saiatuko naiz tranpan ez erortzen. Ideologiez burlatzen dena ia automatikoki, «por eliminación» besterik ez bada ere, ideologia nagusi zaharraren jokura makurtzen bait da otxan-otxan. Eta hori, ezta pentsatu ere. Berehalaxe itzuliko naiz puntu honetara, zuen baimen pazientziatsuarekin. Baina orain, literaturaren alorrera behingoz hurbiltzen hasiz, ideia nagusi bat gogoratu nahi nuke: gogoeta guztiz beharrezkoa da, erreflexioa, alegia. Literatura, berez, sentimenduen jario izkutua hizkuntza-moldeetara ixurtzea da, konforme. Ez dago literatur kritika parametro ideologista-teknizista hutsez egiterik, konforme. Baina gogoeta beharrezkoa da; beharrezkoa da erabat, noizbehinka badaere, geure buruari zertan ari garen galdetzea. Aspaldiko kontua da harako poeta frantsez hark bota zuena: «la critique est facile; la creation, difficile». Jesto bat, idazletasunaren eta sormenaren defentsa zilegia, seguru asko, batez ere kritiko entomologo disekatzaileen erasoetatik babesteko, baina, zoritxarrez, jestoak oso erraz bihur daitezke pose, eta pose izatetik topiko hutsal izateraino ailegatu. Hemen, lagunok, inor ez bait da «Hamalau Barkilero». Idazlea, beste edozein amaren seme-alaba bezalaxe, koordenada biologiko, existentzial eta historiko jakin batzuren gainean igerian nola-hala dabilen zapaburu bat besterik ez da, konparazioaren atrebentzia zilegi bazait.\nKoordenada horiek eratzen duten sareari astiro eta beharrezko sakontasun minimo batez begiratzen diogunean, berehalaxe aurkezten zaigu gure munduaren paraderoa. Mundu hautsi bat, horixe da denoi suertatu zaigun herentzia, mundu hautsi bat, aurrez-aurre begiratzerik ttipienak ere hezur-muinetarainoko izua sortzen duen mundu zirtzilatu bat. Instintiboki, ideologiaren baten babesaren bila hasten gara, angustiaren hatzaparrek ito ez gaitzaten. Edo, zehazkiago esanda, bilaketa horren protagonistak izateko aukerarik ere apenas eskaintzen zaigun: gizarteak berak, hau da gizarteko maila dirigenteak ezpairik gabe, problemaren soluzio prefabrikatua muturreratu egiten digu, prét a porter, paper koloreztatu dotorean bildua, bere fantasiazko lazotxo eta guzti. Pakete horren barrenean zer dagoen begiratzen hastea, ordea... hori beste kontu bat da, askok bai baina gehienek egiten ez duten zerbait. Baina berdin da, botereari interesatzen zaiona jendea «pozik» edukitzea da: ziudadano guztiak, nor bere paketetxo dotore hori besapean duela, ibil daitezela, aldean daramaten «opari» eder horren bikaintasunaz zeharo konbentziturik. Luze, luzeegi joko liguke orain, gizarteak inposatzen digun alienazio horretxen baitan aurki daitezkeen «miresgarritasun» guztien inbentarioa egiteak. Bakarrik zera esango dut: edonoren harridura-ahalmena sekula santan asebete ezin-halako pitxi-multzorik heterogeneonena aurki daitekeela bertan, kontrasterik kuriosoenak... eta barregarrienak ere izango liratekeenak, beraien azpian lotura edo konexio-hari oso serio eta maltzur bat ez balego. Benetako katalogo kaotiko bat, disparate-bildumarik irrazionalena, sozialki, haatik, onartu eta kontsagratua. Gure gurasoen garaiko ideologia «zahar, sendo, zindo» huraxe bera, «tiempo moderno»etara egokitua: umeek, gure denboran bezalaxe, Lehenengo Komunio edo Jaunartzea egiten jarraitzen dute, baina noizbehinka, irribarretxo konplize batez, «Interviú»ko emakume biluzien argazkiak ikusten uzten zaie, adibide plastiko beharbada ez oso-esanguratsuz adierazteko. Zeren... bueno, ideologien saltsa honetan sartu naizenez gero, hauxe besterik ez bait dut esan nahi: bizi garen gizarte konkretu honetan —a zer nolako perogrullada!— ideologia nagusi bat dagoela, kapitalismo berankorraren ideologia, ideologia dekadente, nazkante eta zanpatzailea, baina, batez ere, zera: ergela, estupidoa. Dallaseko Ewindarrei dariena, esate baterako, urrutirago joan gabe. Eta ideologia hori unibertsala da, bizi garen mundu-parte honetan behinik-behin. Eta ETB-ko ejekutibo agresibo korbatadunek, euskara azpititulatuaren onetan noski, hainbat gestio izerditsu eta arrakastatsuren ondoren —pentsa: espainolei beraiei ere aurrea hartu omen zieten!—, astelehenero irents-arazten digute, eta denok ikusten dugu —ala ez?—, eta denok, deskuidatzen bagara, dolar gutxixeagorekin baina, JR mafioso, «xaladua» edota Pamela neurotika ama frustratua bezalatsu mintzatzen amaituko dugu, euskara batu —hori bai— nahiko korrektoan. Ez dago inguramendu ideologiko nagusiaren aurre-datutik eskapatzerik, arnasketa ahaleztatzen digun egurats kutsatutik ihes egiterik ez dagoen bezalaxe. Ideologia hori edo pasiboki, inkontzienteki, onartu egiten da, edo berarengandik desmarkatu egiten da bat, kostata desmarkatu ere: hauek dira hariaren bi muturrak, grabedade-kanpoko bi poloak, eta zoritxarrez badirudi tarteko jarrerak, «tercera vía» guztiak alegia, azkenean polorik indartsuenaren altzora makurtzen direla.\nAuskaloko larre urrunetan zehar nabilela irudituko zaizue, seguru aski, eta neuri ere halakoxe inpresioa ematen dit, baina ez, berehalaxe nator harira. Idaztearen, edozein kreazio-lanen ezaugarri nagusienetariko bat, aurre-baldintzarik garrantzitsuena nire ustez, ideologia nagusiak aurkezten digun mundu-ikuskera bare, patxadatsu, sintetiko, razional (hau da, sasi-bare, sasi-patxadatsu, sasi-sintetiko, sasi-razional...) horren aurrean jarrera kritiko radikala hartzea da: «radikal» hitza, etimologia hutsaren arabera ulerturik, hots, «ex-radice», sustraitikakoa. Eta, garbi esan dezadan, jarrera-hartze kritiko hori, desmarkatze hori, berdin-berdin aplikatu beharra dago, ideologia nagusiaren eragin alienatzailea neutralizatzeko geureganatu ditugun beste ideologia guztien aurrean ere. Ideologia guztiek, beren koherentzia logikotik at, beren anilisi-justutasunetik at, bai bait dute delako «aura» edo inguramendu lasaigarri hori, usterik gutxien denean alienatzaile izatera iritsi daitekeen «aura» bat, hain zuzen, bai maila pertsonalean baita kolektiboan ere. Eta idazterakoan, idazle batek bere buruari permiti ezin diezaiokeen, agian, lujo bakarra horixe da, lasaitasunarena. Gogorra da, madarikazio madarikatu bat da, baina halaxe da.\nIdaztea, lehen-lehenik, anikilazioa bai bait da. Idazleak bere animako haragian, lehenik eta etengabeki sentitzen duena, Hutsaren ausikia edo horzkada bai bait da. Idaztearen abiagunea munduan den esperientziarik oinazetsuenetako bati aurre ematea bait da: Hutsari leihoa irekitzea. Adorez, etsipenez, beldurrez... ahal den bezala, umorez eta ironiaz ere bai, ahal izanez gero, Hutsaren sentsazio horrek eragiten digun goragaleari eutsi egin hehar zaio. Askotan aipatzen da, eta egia hutsa da, paper zuriaren aurreko angustia neurgaitz hori: urdailean sortu eta biriketatik gora zintzurra estutzeraino iristen zaizun korapilo beltz hori (bidenabar, gogora datorkit oraintxe, T. Irastortzak bere «Gabeziak» poema-liburuan zernolako sentikortasun finez deskribatzen duen esperientzia poetikoaren abiagune fenomenologiko hau... eta gomuta honekin batera beste batzu ere badatozkit, hala nola zenbait kultur «bonzo» zientzi iturrirengandik jasan zuen gaitzespen itxuragabea, baina, en fin, horretaz hobe ez hitzegitea...). Anikilazioa, deuseztapena... zerena, ordea? Espejismo guztiena. Bakarrik zaude, isiltasunik latzenaren mendean. Patuak —eta ez laranjazkoak, prezisamentean— Heriorekin garaia baino lehenagoko zita edo enkontrua edukitzera kondenatu bazintu bezala. Biluzik zaude erabat. Hor eta orduan ez dute ezertarako balio inongo eta inolako jazkiek. Ideologia guztiak, bai gizarteak inposatzen dizuna bai zuk zeuk hautatu duzun edo dituzunak, desagertu egiten dira. Are gehiago, baita zure bizitzako bereko oroitzapenak eta bizipenak ere, beste une batzutan, era konpultsibo etenkor batez, zure buruan bor-bor irakiten aritu ohi direnak... ezabatu egiten dira ziplo. Ortzi zabalean ez da izar edo planetarik ikusten; espazioko zulo beltz batetan sartuta zaude.\nEsperientzia hau, gutxigorabehera, beti halatsu sentitu bide dute idazle guztiek, herri eta kulturarik desberdinenetan; idazleek esan dut, hau da, «eskritoreek», oker ez banago Arestik, Barthes-en bereizketa famatu bat gureganatuz, idazketa kreatzailea idazketa «glosistiko»tik banatzeko, esan omen zuen bezala. Orfeoren mitoa kultura klasikoan. Danteren inpernuetarainoko jeitsiera..., ezin konta-ahala omen dira leit-motiv honen formak eta aldakiak. Eta Aresti aipatu dudanez gero, hortxe dugu bere «Maldan behera», duen egitura trinko eta sinbologia mitiko aberatsarengatik beharbada bere obrarik onena. Literatur ekintzaren aurre-baldintza ezinbestekoaren kategoria hartzen duela dirudi nor bere izatearen barne-zola hutsetaraino jeitsi behar horrek. Baina ohar gaitezen izugarrizko garrantzia duen aldakuntza kualitatibo batez: mundu klasiko eta tradizionalean Literaturari mundu koherente baten erreferentzi sistema, oihartzun-multzoa, geruza babeslea hitz batez esateko, ez zitzaion inoiz faltatu izan; guri, bai. Eta «guri» esatean, gu guztioi buruz ari naiz. XX mendearen hondarretan bizi garen europarroi buruz, gutxienez.\nIdazle modernoaren bakardadea klasikoena baino askoz ere lazgarriagoa da. Hizkuntza jadanik ez da komunikazio-tresna soil bat. Literatura ez da, inondik ere, pentsamendu «argi eta garbi» baten «adierazpide eder» bat. Hauxe da, funtsean, azkeneko mende eta hiru-laurden honetan europear kultura (kultura burgesa, ezinbestean) iharrotsi duen iraultza kopernikano nagusia..., oraindik gure artean asko eta asko enteratu ere egin ez duela dirudien arren. Literaturgilea, garai batean, Aristokrazia eta Elizaren mezulari injeniosoa zen: gero burgesia aurrerazalearen izpiritu razional, errealista eta ikertzailearen aintzindari... baina, ezari-ezarian —1850 arte-buelta aipatzen dute zenbait kritikok—, kontzientzia indibidual urratu baten lekuko bihurtuz joan da.\nErreferentziarik gabe, gaurko idazleak, modernotasun tragikoaren zantzuak minimoki bederen bereganatzeko gai den idazleak behinik-behin, bere idazketa-lanaren atariko «zulo beltzean» sartuta, ez du euskararik inondik ere ikusten... hizkuntza izan ezik, jakina. Hizkuntza du inguru-giro, arnas leku, ostertzaren muga eta bakardadeko masa ilunen silueta argi-kliskada etenkorrez noizbehinka bederen berezten laguntzen diona. Metamorfosia erabatekoa izan da: lehen, hizkuntza pentsamenduaren tresna zen, eta Retorika eta Maixuen Irakurketa tresna horren erabilera zalutzeko kodea, gaur, hizkuntza bakardade radikal baten emanazioa da, estilo baten ispilu opakoa, «estilo» kontzeptua ere zentzu modernoan ulerturik, hau da, gizabanako baten biologia psikikoaren edota, berdin da, psike biologikoaren formula operatiboa; kodea, berriz,... gaur koderik ez dago, gure desesperaziorako: nork bere kodea bilatu egin behar du, arian arian, ekinaren ekinez. IDAZKETA edo ESKRITURA deitzen den autotortura-era refinala horren bidez.\nOrduan zer? Idaztea autosadomasokismoa besterik ez da, ala? —galde diezaiokegu geure buruari. Egia esan, hala iruditzen zait sarritan, neuri behintzat, eta gehienoi ere bai ausartuko nintzeteke esatera, ordu beltz horietan, idazmakina edo boligrafoa baztertu eta telebistako anuntzioak ikustera joaten zarenean, mundu osoarekin eta —nola ez?— zeure buruarekin zeharo sumin eta haserre... Baina ez —eppure si muove—, bada beste zerbait. Idaztea, alde batetik begiratuta «Ananké» bat baldin bada ere, greziar mitologiako harako Fatalidadearen Jainkosa mendekuzalea, beste alde batetik begiratuta, oso gauza ederra ere bada, giza izpirituaren altxor preziatuenaren aldeko borroka eta bilaketa bat: LIBERTATE-ihardun bat. Hautsita eman zaigun «anphora» honen buztinarekin, geure esku-bihotz-buruaren lan nekoso baina noblearen bidez, ontzi berri bat moldatzea, puzzle zirtzilatuaren pieza sakabanatuekin kartografia berri bat, beharbada besterentzat kriptografia bat izango bada ere, eraikitzea. Ez da idea edo ideal bat transmititzeko idazten. Ez da besteri zerbait komunikatzeko idazten. Euskal poeta batek, Juan Mari Irigoienek, bere poema-liburuari ipini zion izenburuko hitzak neure eginez. «Hutsetik esperantzara» idazten dela baieztatu nahi dut: «Hutsetik esperantza»rako bide bihurri eta luzearen aztarrenak berbilatzeko idazten da.\nGainera, gure artean, libertatearen ariketa eta galdapen den idazketa-lan honek badu beste dimentsio gehigarri oso importante bat. Herri ukatu baten hizkuntza ukatuan idazten bait dugu. Geure libertate pertsonal demiurgiko eta katartiko horren alde daramagun borroka, eskala indibidualean noski, baina gure Herri osoaren borrokaren errainu bait da, nolabait. Baina kontuz, ez ditzagun maila eta errealitate funtsez diferenteak elkarrekin nahas. Literaturgintza, ez gurea, ez beste inongoa, ez da konpromisu politikoaren glosa bat, ez da argudio iraultzaileen harrobi bat, ez da errealitate sozio-politikoaren kronika-subgenero bat. Horrela esanda, badirudi denok ados gaudela, baina gero, praktikan juzgatzerakoan, izaten dira komeriak. Behin eta berriro errotarri honi bueltak eragiten ihardun behar dugula dirudi: ezetz, bada, ez dela projektu kolektibo baten zerbitzura idazten. Eta, berriro, betiko dikotomia xinple xamarra, baina, eztabaidaren berotasunerako, baliotsua: idazlea, pertsona den aldetik, budista, sintoista, guru-ista edo nahi dena izan daiteke, baina, idazle bezala, espezifikoki, horrek ez du zer ikusirik. Idazlearen konpromisua edo «engagement» famatua, inondik etortzekotan, negatibotasunetik dator, hau da, errealitatearen ukaziotik, inposatzen zaigun errealitate sasi-koherente baina zinez usteldu horren ukaziotik. Zentzu honetan idazle on guztiak, «écrivain» direlakoak alegia, idazten dutenean eta idazten duten lanaren sakontasunaren arabera, «iraultzaileak» dira, errealitatea, zinez, «irauli» egiten dutelako: beste kontu bat da, noski, idazten ari ez direnean, inoren zerbitzura jartzen diren, edo beren prestigio edo ospea nori saltzen dioten. James Joyce, esate baterako, irlandar «criollo» inglestu genial hura, mende honetako idazlerik onenetakoa izan da, baina ez dut uste irlandar abertzaletasunak ezer askorik zor dionik, aitzitik: burlatu besterik ez bait zen egin bere Herriaren askatasun-egarriaz. Adibideen zerrenda infiitoraino luza liteke, baina aski da: sobera lerratu naiz hitzaldi honetan barrena korolarioen, aurre-balndintzen eta komentario marjinalen zingiraruntz.\nAdore-hitz batzu esan nahi nizkizueke, hala ere, lagunok, bukatu baino lehen. Merezi du, Sarrionandiak bere «Arima naufrago bakartiak» ipuinean aipatzen duen «zilar-bideari» jarraitzeak; merezi du. Sarri-ren liburuari Atxagak idatzitako epilogo zoragarri horretan Lotario erregeren gudarosteak egiten duen bezalatsu, geure baitako erreserba guztiak behe-lainoz inguraturiko helburu ez-jakin horretaruntz mobilizatzeak; merezi du, sentimendu isilen labean amiantozko trajerik gabe sartzera menturatzeak... inon izatekotan, hortxe aditu ahal izango bait ditugu geure existentziaren taupadarik egiazkoenak, hortxe, hizkuntzak markatzen digun metafora-metonimia erritmo binarioaren menpean dantzatuz, aurkitu ahal izango bait dute oreka; oreka egongaitza beti ere baina oreka, gure barrunbe psikikoan elkar-joka, talkaka, ari diren indar kontrajarriek. Eta auskalo, nork daki, agian noizbait lortuko dugu harri filosofala, idazle guztiek etengabe eta betidanik bilatu izan dutena: «EGITEA DEN ESATE BAT»..., baina horretarako segurantziarik apenas dagoen. Merlin magoa aspaldi hil bait zen Kamelot alde hartan, eta Arthur erregea, Ginebra erregina eta Fool bufoia, Sarrik aditzera eman berria digunez, oso triste omen daude Etxaburuko herbestean bizi izaten. Galahad printze zangarraren heriotz laidogarria gertatu ondotik. Baina, auskalo, nork daki. Ginebra erregina Galahaden amodioz haurdun dago, agian, agian... esperantzari leiho berri bat ireki ahal izango diogu, leiho zaharretik datorkigun desilusio-kiratsa ahantz-araziko diguna.\nUEU.— 1984eko uztailak 19\n(*) Artikulu hau aurtengo UEUn emandako hitzaldiaren testuan oinarriturik dago.


Arrasateko Udaleko Bildu, Aralar eta EAJk adierazpena adostu dute - Arrasate - Goiena.eus\nGoiatz Arana 2014-02-07 14:57\nArkaitz Bellonen heriotzaren zirkunstantziak lehenbailehen argitzea eskatzen dute, eta espetxe politikaren "salbuespen egoerarekin" amaitzea, "Arkaitzi gertatutakoa edonori edonoiz gerta dakiokeelako eta ez duelako gehiago gertatu behar". Albiste barruan, adierazpena.\n"Arkaitz Bellon Blanco Elorriarra Cadizko espetxean, bere etxetik 1.100km-ra hilda agertu da otsailaren 5ean. Bere zigorra osorik betetzeko hiru hilabete falta zitzaizkionean. Zigorraren 2/3ak beteta zituen eta, beraz, aske egoteko baldintzetan.\nHeriotza honen aurrean, Arrasateko udaleko Bilduk, Aralarrek eta EAJ-PNVk bat egiten dugu Arkaitz Bellon Blancoren familiaren saminean/atsekabean eta gure elkartasuna adierazten diogu familiari une latz honetan. Era berean, irmoki eskatzen dugu Arkaitz Bellon Blancoren heriotzaren inguruabarrak berehala argitu daitezela eta familiak informazio guztia ahalik eta arinen izan dezala gardentasun osoz.\nIdatzi hau sinatzen dugun taldeok, pertsona guztien giza eskubideak, bake eta bizikidetza egoera egonkorra defendatzen ditugu, eta beraz, espetxe politikaren salbuespen egoerarekin amaitzea aldarrikatzen dugu:\nEgoera hau beti izan bada bidegabea, berau mantentzea erabat zentzugabea eta onartezina da gure herrian zabaldu den errealitate berrian. Arkaitzi gertatutakoa edonori edonoiz gerta dakioke eta ez du gehiago gertatu behar.\nGauzak horrela, salbuespenezko espetxe politika honekin eta sakabanaketarekin amaitzea eskatzen dugu, herri honetan gehiengoak aldarrikatzen duenarekin bat eginez. Sakabanaketa eta espetxe politika honekin amaitzeko garaia da.\nHorretarako, eskaera hau luzatzeaz batera, inoiz baino beharrezkoagoa ikusten dugu eskubide guztien alde egiten dugunon indarrak batzea, sufrimenduaren soka luze honekin lehenbailehen amaitzeko.\nAdierazpen hau honako erakunde hauetara bidaltzea proposatzen da, giza eskubideen kontra doazen egoerak desagerrarazteko neurriak hartzeko: Ararteko, Eusko Jaurlaritzako Herrizaingo Saila, Bizkaiko Foru Aldundia, Eudel, Gotzaindegia, Amnistia Internacional eta Legebiltzarra.\nArrasateko udaleko Bildu, Aralar eta EAJ-PNV"\nGoiatz Arana 2014 ots 07 Arrasate Oñati\nArkaitz Bellon Elorrioko presoaren heriotza salatzeko, Oñatin eta Aretxabaletan elkarretaratzeak egin zituzten atzo iluntzean, eta Bergaran eta Arr...


Etiketa: konparazio erosketa motorrak | Martech Zone\nEtiketa: konparazio erosketa motorrak\nProduktuen sorrera: produktuaren edukiaren banaketa eta jarioen kudeaketa\nIgandea, Iraila 23, 2018 Igandea, Iraila 23, 2018 Douglas Karr\nAzken hilabetean egindako Martech Elkarrizketetan, babesle bat izan genuen: Productsup, datuen jarioa kudeatzeko plataforma. Merkataritza elektronikoko plataformak oso konplexuak dira egun, abiadura, erabiltzaileen esperientzia, segurtasuna eta egonkortasuna azpimarratuz. Horrek ez du beti gela asko eskaintzen pertsonalizaziorako. E-merkataritzako enpresa askorentzat salmenta asko kanpoan gertatzen dira. Amazon eta Walmart, adibidez, merkataritza elektronikoko saltzaile askok beraiek baino produktu gehiago saltzen dituzten guneak dira


Vitoria-Gasteizko Udalaren web-orria - Landazuriko polikiroldegiaren 60. urteurrena\nLandazuriko Kiroldegiaren 60. urteurrena\nLandazuriren hirurogeigarren urteurrena ospatzeko, jarduera hauek antolatu dira, bere historiari eta hori posible egin duten pertsona guztiei omenaldi txiki bat egiteko. Hurbildu Landazuri Kiroldegira!\nArgazki erakusketa: 'Landazuriko Kiroldegia:1959-2019'. Azaroaren 7tik 2020ko urtarrilaren 13ra.\nAriketa gela 'Ate irekiak begiralearekin'. Azaroaren 11tik 30era. (ospatuta)\nMahai-ingurua 'Landázuriko kiroldegia: Gasteizko kirolaren jaioterria'. Azaroak 21. (ospatuta)\nWorld Kafea 'Landázuri: atzo, gaur eta bihar', adinekoentzako zentro soziokulturalean. Azaroak 13. (ospatuta)\nKirol instalazioaren historia\n1958ko martxoaren 12an Gasteizko Udalaren Osoko Bilkurak Landazuriko kirol instalazioak eraikitzeko proiektua onartu zuen. Igerileku estalia eta aldameneko gimnasioa ziren.\nGarai hartan Caja de Ahorros Municipal y Monte de Piedad erakundearen bidez finantzatutako kirol gune honen inaugurazioa 1959ko abuztuaren 16an egin zen. Data horretatik gaur egun arte, Landazuriko kirol-instalazioek eraldaketa eta eraberritze ugari jasan dituzte, eta esanguratsuenetako bat izan da hasierako igerilekuaren ordez gaur egun ezagutzen dugun kirol-kantxa erabiltzea.\n60 urte hauetan, Landazuri erreferentziazko kirol-zentroa izan da, eta izaten jarraitzen du, eta Arabako kirolaren figura handiak bertatik igaro dira. Bere instalazioak hiriko kirol jatorri nagusietakoa bihurtu ziren, eta denbora honetan zehar hainbat kirol diziplina garatzeko aukera eman dute, horien artean gimnasia, igeriketa edo saskibaloia.\nKulturaren arloan ere erreferente garrantzitsua izan da, kontzertuak eta askotariko ekitaldiak hartu baititu; horien artean, Jazzteiz kolektiboak 1977an antolatu zuen hiriko lehen Jazzaldia nabarmendu behar da. Gune honek gaur egun hainbat areto ditu, non programazio kultural zabala garatzen den eta auzoko kolektibo eta eragile sozialen beharrei zerbitzua ematen dieten.


EBko programa bat saiatuko da 2010ean kontsumitutako energiaren %22 berriztagarria izan dadin | Consumer\nEBko programa bat saiatuko da 2010ean kontsumitutako energiaren %22 berriztagarria izan dadin\n"Energia adimenduna Europarako 2003-2006" ekimenak energia eolikoaren eta hidraulikoaren erabileraren aldeko apustua egin du\nEuropako Batzordeak atzo aurkeztu zuen Leonen “Energia adimenduna Europarako 2003-2006” programa europarra. Horren bidez, 2010ean kontsumitutako energiaren %22 berriztagarria izatea nahi da. Horretarako, Europako Batzordeko Energia eta Garraio Zuzendaritza Nagusiko Eskaria Kudeatzeko Unitateko buruak, Gonzalo Molina Igartuak, adierazi zuen bezala, ibilgailuetarako erabilitako erregaien %6 biomasatik etorri behar da.\nProiektu horrek 265 milioi euroko aurrekontua du, EBk emana, eta energia berriztagarriak, hala nola eolikoa, hidraulikoa eta biomasa, erabiltzearen aldeko apustua egiten du, ohiko energia-iturrien eskaria murrizteko.\nMolina Igartuak adierazi zuen, hala ere, energia horien erabilera “irregularra” dela Europako Batasuneko herrialdeetan; izan ere, Austrian, adibidez, “sortutako energiaren %50 soilik iturri berriztagarrietatik dator, eta beste estatu kide batzuetan, berriz, ez da %10era iristen”.\nMolinaren arabera, beste helburu bat da arkitektoen artean energia aprobetxatzen duten etxebizitzen diseinua sustatzea eta, aldi berean, asmo horiek eraikitzaileei helaraztea, hartara, herritarren bizi-kalitatea hobetzen laguntzeko, CO2 emisioak murriztuz, nazioarteko komunitateak Kyotoko Protokoloaren bidez lortu nahi baitu. Azkenik, Molina Igartuak adierazi zuen programa horrek ikatza baztertzen duela, batez ere, “ezin delako ezabatu, ezta CO2 edukia ere, nahiz eta ikatzaren errekuntza ahalik eta eraginkorrena eta gutxien kutsatzen duena izan”.\nBartzelona elkarte niños-eu


Miguel Ángel Goya del Amo eta bere maratoi berria, oraingoan, Moskun | DONOSTIARRAK Kirol-Kluba\nMiguel Ángel Goya del Amo eta bere maratoi berria, oraingoan, Moskun\n2018, Iraila 26 - 00:00 | muralde\nIrailaren 23an, igandea, hemendik kilometro dezentetara, Donostiarrak klubeko kide berri bat izan genuen maratoi batean. Miguel Ángel Goya del Amo Moskuraino joan zitzaigun hango maratoia korritzeko asmoz.\nMoskuko Maratoi Absolutuaren ibilbideak Errusiako hiriburutik ibilbide ikusgarri bat eskaintzen digu. Mosku hiritik igarotzen den Moscova ibaiaren lubetatik, Garden Ring-eraino, Krymsky zubia zeharkatuz, Boulevard Ring-a zehar eta Tverskaya kalean, Teatralny Passage-tik pasatuz eta Kremlin-eko pareten azpitik igaroz, Luzhiniki Gune Olinpikoan helmugako lerroa gurutzatu aurretik.\nMiguel Ángel Goya del Amok 4 ordu 12 minutu eta 13 segundotako denbora behar izan zuen helmuga gurutzatzeko. 4.979. postuan amaitu zuen helmuga zeharkatu zuten 9.000 korrikalarietatik. Maratoi berri bat jada bizkarrean hamaika maratoi dituen gure lagunarentzako. Berak adierazi zigunez “hiri ikusgarri bat eta lasterketa bikaina, antolakuntza ederrarekin. Eguraldiarekin zorte handia izan dugu: ostegun, ostiral eta larunbatean 23-25 gradu bitarte izan genituen, eguzkiarekin. Gaur (lasterketa egunean) 13-15 gradu izan ditugu, lainoturik eta maratoiaren lehen erdia zirimiriarekin egin dugu. Gehiago ez dugu eskatzerik. Helburua beteta”.\nZorionak Miguel Ángel Donostiarrak klub osoaren partez!!!


Atzera begirako garaikidea. TERENCE DAVIES\nDaviesen lehen hiru film laburrek osatzen dute trilogia hau, Children (1976), Madonna and Child (1980) eta Death and Transfiguration (1983), eta Robert Tucker izeneko gizon baten bizitzaren hainbat zatirekin egiten dute bat: haren haurtzaro itogarria, aitak eta eskolako kideek eragindako tratu txarrek markaturikoa; heldutasuna, homosexualitateagatik atsekabeturiko bulegari tris...\nDaviesen lehen hiru film laburrek osatzen dute trilogia hau, Children (1976), Madonna and Child (1980) eta Death and Transfiguration (1983), eta Robert Tucker izeneko gizon baten bizitzaren hainbat zatirekin egiten dute bat: haren haurtzaro itogarria, aitak eta eskolako kideek eragindako tratu txarrek markaturikoa; heldutasuna, homosexualitateagatik atsekabeturiko bulegari triste gisa igarotakoa, beti amaren alboan; eta azkeneko egunak, iraganeko oroitzapen mingarriek asaldatzen dutenekoak.\nTerence Davies memoriak, abestiak, soinuak, lekuak eta egoerak biltegiratzeko duen gaitasunaz baliatzen da, langile klaseko familia baten bizitza berreraikiko duen diptikoa egiteko. Diptikoa banatzen duen egoera aitaren heriotza da, eta beraz, heriotzaren aurreko egoera eta ondorengoa kontatuko dizkigu. Aitaren haserrealdiak amaren eta hiru anai-arreben oroitzapenean grabatuko ...\nTerence Davies memoriak, abestiak, soinuak, lekuak eta egoerak biltegiratzeko duen gaitasunaz baliatzen da, langile klaseko familia baten bizitza berreraikiko duen diptikoa egiteko. Diptikoa banatzen duen egoera aitaren heriotza da, eta beraz, heriotzaren aurreko egoera eta ondorengoa kontatuko dizkigu. Aitaren haserrealdiak amaren eta hiru anai-arreben oroitzapenean grabatuko dira eta betiko markatuko dituzte haien bizitzak.\nDavid nerabea da, eta trenez eginiko bidaia baten bakardadea aprobetxatuko du bere haurtzaroaren azken zatia gogoratzeko. Bizitzako zati hori Ameriketako Estatu Batuen hegoaldeko komunitate baptista batean igaro zuen; garai hartan, izeba Mae-k, bigarren mailako night-clubetako abeslaria, eragin handia izan zuen Davidengan, haren lagun eta konfidente bilakatu zen, Depresioak eta...\nDavid nerabea da, eta trenez eginiko bidaia baten bakardadea aprobetxatuko du bere haurtzaroaren azken zatia gogoratzeko. Bizitzako zati hori Ameriketako Estatu Batuen hegoaldeko komunitate baptista batean igaro zuen; garai hartan, izeba Mae-k, bigarren mailako night-clubetako abeslaria, eragin handia izan zuen Davidengan, haren lagun eta konfidente bilakatu zen, Depresioak eta gerrak gurasoen ezkon bizitza suntsitzen zuten bitartean.\n/ The House of Mirth (The House of Mirth)\nNew York, 1905. Lily Bart gizartearen goiko mailako emakume ezagunenetakoa da. Erakargarria da, luxua, jokoa eta dibertsioa maite ditu, baina aukera bat egin beharko du: benetako maitasuna ala senar aberatsa bilatu, bere errenta eskasa osatu, zorrak ordaindu eta bizi mailari eusteko. Gaizki hartutako zenbait erabakik zurrumurruak eragingo dituzte haren jarreraren inguruan, eta ...\nArtxibo irudiz eta gaur egun filmaturiko irudiz osaturiko muntaketa egin du Daviesek, eta bere ahotsa jarrita, jaioterriko oroitzapenak kontatuko dizkigu, 40ko eta 50eko hamarkadako Liverpoolekoak, hain zuzen. Ondoren, aurrera egingo du gaur egunera iritsi arte, etenaldiak eginez Britainia Handiko hurbileko historiako gertakizun nagusietan, denborak bere hirian izan dituen erag...\nArtxibo irudiz eta gaur egun filmaturiko irudiz osaturiko muntaketa egin du Daviesek, eta bere ahotsa jarrita, jaioterriko oroitzapenak kontatuko dizkigu, 40ko eta 50eko hamarkadako Liverpoolekoak, hain zuzen. Ondoren, aurrera egingo du gaur egunera iritsi arte, etenaldiak eginez Britainia Handiko hurbileko historiako gertakizun nagusietan, denborak bere hirian izan dituen eraginak erakutsiz, poesiaren, ironiaren, melankoliaren eta haserrearen artean mugitzen diren iruzkinen bitartez.


Produktu berri gehienak itzul daitezke, baldin ireki gabe eta igorri bezala badaude, entregatu eta hamabost egunen barnean, eta dirua bueltan osorik jaso. Erositakoa itzultzeko politika\nNoiz baliogabetu ditzaket eskariak?\nProduktuak edo eskariak baliogabetu ditzakezu baldin eta biltegitik atera ez badira inolako kosturik gabe. Baliogabetze politika\nErositakoa itzultzeko eta dirua bueltatzeko prozesuak 3 eta 5 egun artean behar ditu produktua iristen zaigunetik. Dirua bueltatzeko politika\nLiburu elektronikoa eta deskarga daitekeen eduki digitala?\nLiburu elektronikoaren edo deskarga daitekeen eduki digitalaren dirua bueltatzeko politikaz gehiago jakiteko, joan Liburu elektronikoa itzultzeko politikak atalera.\nJaso duzun produktua bidalketan hondatu bada, hura jaso eta 15 egunen barnean itzul dezakezu. Joan Erositakoa itzultzeko on line zentroa atalera eta inprimatu erositakoa itzultzeko etiketa pertsonalizatu bat.\nEskaria itzul dezakezu hura jaso eta 15 egunen barnean. Joan Erositakoa itzultzeko on line zentroa atalera eta inprimatu erositakoa itzultzeko etiketa pertsonalizatu bat.\nProduktua ez dago behar bezala: jaso duzunetik 15 egunen barnean\nBehar bezala ez dagoen produktu bat itzul dezakezu jaso duzunetik 15 egunen barnean Erositakoa itzultzeko on line zentroaren bidez.\nProduktuak itzul ditzakezu paketea jaso zenuenetik 15 egunen barnean, honako baldintza hauetan:\nGorde artikuluen bilgarria, esaterako: kartoizko kutxak, etiketak eta poltsak. Ez da beharrezkoa elkar.eus-en kutxa gordetzea.\nArtikuluari bilgarria jartzen diozunean, bete Erositakoa itzultzeko inprimakia" (.pdf) eta inprima itzazu hori eta "Erositakoa itzultzeko etiketa" (.pdf).\nProduktua hartzean ordaintzekoa Banku-transferentzia kontu korrontera Guk produktua jaso eta 3 eta 5 lanegunen barnean\nHondatuta dagoen, behar bezala ez dagoen edo zuzena ez den produktu bat itzuli behar baduzu, elkar.eus arduratuko da itzulketa gastuez (norbait igorriko du produktu eske). Era berean, eskaria bidaltzea kosta dena bueltatuko du.\nHondatuta daudelako, zuzenak ez direlako edo behar bezala ez daudelako itzuli diren produktu guztiak egiaztatu egingo ditugu. Ikusten badugu itzuli den produktua hondatuta dagoela edo behar bezala ez dagoela, elkar.eus-ena izango da produktua fakturatzeko eskubidea, orobat horrekin lotuta dagoen beste edozein gastu.\nHortaz, eskaria epe horretan itzuli nahi baduzu eta elkar.eus-ek ez badu hutsik egin, eskaria kosta denaren dirua eta bidalketa gastuena bueltatuko dizugu, honela:\nBaldin eta erositakoa elkar.eus-en hutsegite bategatik itzuli ez bada edo produktua behar bezala badago edo ez dago hondatua edo zuzena bada, ez dizugu itzulketa gastuen dirua bueltatuko.\nLiburu elektronikoa itzultzeko politikak\nErosi duzun liburua itzuli nahi baduzu edo okertuta erosi bazenuen, itzul dezakezu eta eska dezakezu dirua bueltatzeko, erosten den egunetik 14 egunen barnean. Kontuan hartu dirua bueltan jasotzen duzunean ez duzula libururako sarbiderik izango.\nElkar.eus-en bi modutara ordaindu daiteke:\nProduktua hartzean ordainduta (Espainian bakarrik)\nOrdainketa modu batzuk ezin dira erabili elkar.eus-en. Ez ditugu onartzen ordainketa modu hauek:


Foro Ciudadano Irunes-Irungo Hiritar Foroa: Aspertzeko astirik ez Irungo Eguberritako Haur Parkean\nAspertzeko astirik ez Irungo Eguberritako Haur Parkean\nNoticia publicada en Diario Noticias de Gipuzkoa,el sábado día 31 de Diciembre de 2016.\nESKUALDEKO ZEIN HERRIALDEKO BESTE TXOKO ASKOTAKO JENDEAK BISITATU OHI DU FICOBAN EGITEN DEN AISIALDI EKIMENA, HILAREN 4RA ARTE ZABALIK IZANGO DENA\nXABIER SAGARZAZUREN ERREPORTAJEA ETA ARGAZKIAK - Sábado, 31 de Diciembre de 2016 - Actualizado a las 06:13h\nEskulan tailerrak (aurrean) zein karaokea edo puzgarriak (irudiaren hondoan) dira parkeak dituen zenbait jolas eta ekintza.\nGabonetakoak egun politak dira famili-giroan pasa-tzeko, batez ere umeekin. Baina aldi berean, izaten du batek baino gehiagok, txikiak oporretan dauden bitarte luze honetan, aisialdirako planak aurkitzeko zailtasunen bat, bereziki eguraldia lagun ez den egunetan.\nEz du euririk egin azken bi asteetan baina Irungo Ficoba erakustazokan, bada euria egin hala ez deigarria eta oso gustukoa gertatu ohi den aisialdirako plana: Eguberritako Haurren Parkea.\nAurten, hamabigarren urtez, Ficobako hiru pabiloi bete adina dibertsioz gozatzeko aukera daukate adin guztietako umeek eta hauekin batera joaten diren guraso eta beste sendikoek.\nLehenengo pabiloian, plastikozko baloi puzgarri erraldoien barruan sartu eta bubble soccerera jolasteko aukera dago, ez dira falta umeek hainbeste maite dituzten bideokontsolak, futbolinak, air-hockey mahaiak eta noski, eskulanetako tailerrak. Hauekin batera, teknologia ere protagonista da, robotika eta scratch programazio-tailerrekin, softwareaskeko jokoekin edo gailu mugikorretatik kontrolatzen diren Beebot robotekin.\nFicobako bigarren pabiloian, ludoteka, puzgarriak, mahai-tenisa edo birziklatzen ikasteko jokoak (Txingudiko Mankomunitatearen eskutik) dituzte eskura bisitariek eta hirugarren pabiloian, patinetetan ibiltzeko aukera eta barrakak (matxinsaltoa, haur-trena, talka-autoak, ohe elastikoak...).\nBisitariek ilaren eza, sarreraren prezio egokia eta Ficoban bertan doan aparkatu ahal izatea estimatzen dituzte\nGUSTURA Eguberritako Haur Parkea bisitatzen dutenak gustura etorri ohi dira eta askok, urtez-urte errepikatu egiten dute.\nHorien artean daude 40 eta 39 urteko Aritz Aranbarri eta Maite Amenabar zizurkidaldarrak, Ficobara beren 9 eta 5 urteko umeekin “laugarren urtez jarraian” etorri direnak aurten.\n“Olentzerok urtero ekarri ohi dizkigu parkerako sarrerak, eta gustura etortzen gara. Ez dago ia ilararik normalean, aurten txikiren bat izan badugu ere, eta aparkalekua doan edukitzea abantaila da”, esaten dute zizurkildarrek.\nUmeen sarrerak zortzi euro kostatzen du eta helduenak , sei. Honen inguruan, Aritz Aranbarrik argi dauka “edozein herriko jaietan, barraketan ibiltzera joanez gero, hiru-lau bidaiatan gehiago” gasta-tzen dela eta Ficobako parke honetan, aldiz, “arratsalde osoan ibiltzeko aukera” daukatela.\nEduardo Aginako, 49 urteko bilbotarra, parkera joan da, “kasualitatez, bikotearekin alaba bikiekin egun pasa” zebilela. “BEC-eko parkea baino txikiagoa da hau, baina hemen ilara oso gutxi egotea abantaila da”, esaten du bilbotar honek.\nIrungo Eguberritako Haurren Parkea gaur eta bihar itxita egongo da eta astelehenean zabaldu eta asteazkenera arte, hilaren 4a arte, bisitatu ahal izango da, 15.00etatik 20.00tarako ordutegian\nPublicado por forociudadanoirunes en 8:25


ARAZI IDEIAK BOROBILTZEN (Zarautz, Gipuzkoa): Comunicación web, app, diseño, señalización, gestión de museos, dinamización de museos, educación, campañas educativas, didáctica\nEspañol Euskara HASIERA\nHezkuntza eta sentsibilizazio kanpainak\nKOMUNIKAZIOA, KULTURA, INGURUMENA eta HEZKUNTZA arloko 38 profesionalez osatutako lan taldea gara.\nGida lanak burutzen ingurune paregabeetanZumaiako Flyscheko bisita gidatuak eskaintzen ditu Arazik Algorri interpretazio zentroaren kudeaketa eta dinamizazio lanen barnean.Ezaugarri guztietako webguneak garatzenAmona Maria delicatessen dendaren webgunea eta denda birtuala sortu duguMugikorrentzat aplikazioak sortzen.ZARAUTZ APP eta EKAIN AUDIO TOUR APP aplikazioak sortu ditugu Iphone eta Android mugikorrentzatIngurunea aztertu eta interpretazio panel egokienak garatzenSeinaleztapen lanetarako EDUKIEN garapen integrala eskaintzeaz gain DISEINU ulerterraz eta erakargarriak sortzen ditu Arazik.Ilustrazio eta istorioen bitartez mezua modu atseginean igortzenKortsarioei buruzko panela TALAIA IBILBIDEAREN seinaleztapen lanean.Herriko historia herritarrei hurbiltzen.TIK TAK KLIK erakusketa, Zarauzko Arte eta Historia Museotik Arazik sortua.Ekitaldien antolaketa eta komunikazio integrala burutzenARAZIk Zarauzko Triatloiaren antolatzen du: web, komunikabide, bideo ekoizpen, streaming-a, diseinu eta karteleria lanak, triatleten izen-emate eta jarraipena, zirkuituaren seinaleztapena...Ekitaldien antolaketetan kalera irtetzen gara guztiakEkitaldiaren detaile guztiak zaintzeko proiektuan diseinatzaile, kazetari, teknikari eta proiektu koordinatzail eta zuzendari aritzen dira lanean.JOLASTUZ IKASTEKO unitate didaktikoak sortu eta gauzatzenAskizu aterpetxera datozen ikastetxeentzat hainbat hezkuntza programa sortu dituguBerrikuntza txertatuz museoen kudeaketa eta dinamizazioan"Gipuzkoa 2.0: Eragiogun kulturari" jardunaldiak antolatu genituen, Smithsonian Museum-eko Nancy Proctor-en partehartzearekin.Museoak 2.0 eta sare sozialei buruzko jardunaldietan mintzatuzAraziren partehartzea 2010 Tate Handheld Conference-ean (Tate Museum of Art, Londres)Museoan bisitariaren harrera eta gida lanak burutzenCristobal Balenciaga Museoan bisitariaren harrera eta gida lanak egiten ditu ArazikMuseoko ondarearen transmizio lanetanEkainberriko museoaren kudeaketa eta dinamizazio lanen barnean erakustaldiak burutzen dira.\nGida lanak burutzen ingurune paregabeetan\nEzaugarri guztietako webguneak garatzen\nMugikorrentzat aplikazioak sortzen.\nIngurunea aztertu eta interpretazio panel egokienak garatzen\nIlustrazio eta istorioen bitartez mezua modu atseginean igortzen\nHerriko historia herritarrei hurbiltzen.\nEkitaldien antolaketa eta komunikazio integrala burutzen\nEkitaldien antolaketetan kalera irtetzen gara guztiak\nJOLASTUZ IKASTEKO unitate didaktikoak sortu eta gauzatzen\nBerrikuntza txertatuz museoen kudeaketa eta dinamizazioan\nMuseoak 2.0 eta sare sozialei buruzko jardunaldietan mintzatuz\nMuseoan bisitariaren harrera eta gida lanak burutzen\nMuseoko ondarearen transmizio lanetan\nArazik proiektuak garatu eta gizarteratzen ditu. 14 urteko ibilbideak ematen duen bermearekin eta esperientziarekin, bokazioarekin eta berrikuntzarekin, forma ematen diegu zeure ideiei. IDEIAK BOROBILTZEN ditugu Arazin.\nBarrientos hondakin-kudeaketa: komunikazioa eta diseinuaErrenterian hondakinak kudeatzen dituen Barrientos enpresak marka-irudi berria behar zuen, ingurumena babesteko egiten duen lana gizarteratzeko eta bezeroei erakusteko. Komunikazio-lan horretan zenbait tresna konbinatu genituen: eskuko orriak, newsletterrak, eta prentsarako publizitatea. Read more →\tEurotek ingeniaritza: diseinua eta ikus-entzunezkoakZarauzko Eurotek ingeniaritza-enpresarekin aritu gara lanean, azokatarako zenbait marketin eta komunikazio-euskarri diseinatzen. Read more →\tOianume jatetxea eta sagardotegiaren web orriaOianume sagardotegi, jatetxe eta ostatuaren webgunea sortu dugu: 360º argazkiak, Oianume bertatik egunean izateko gunea, zerbitzuak modu argian erakusten dituen webgunea. Read more →\tAmona Maria delicatessen: e-commerce eta marketin digitalaAmona Maria delicatessen Getariako dendaren online-denda eta marketin digital kanpaina: Google Adwords, newsletter-kanpaina e.a. Read more →\tGabonetako apaingarri iraunkorrakNatur baliabideen erabilera arduratsua indartzeko sentsibilizazio-kanpaina.\nRead more →\tZarautz APP: Iphone & AndroidMareak, olatuak, herriko agenda, jatetxe eta ostatuak Zarautz APPan. Berritzaile eta erabilgarria.\nRead more →\tKirol Ekitaldien komunikazioa eta antolaketaArazik BH ZARAUZKO TRIATLOIA antolatu du bi urtez jarraian: 2011 eta 2012.\nRead more →\tEkaindarren egunaJarduera parte-hartzaileen bidez herriko plazan historia dibulgatzen dugu. Ekainberri, Zestoako Udala eta Merkataria elkartearekin batera Ekaindarren Egunak antolatu ditugu Zestoan. Herria milurtekoetan atzera eraman dugu.\nRead more →\tBlogeko azken berria:\n0 Comments\tCategories: -1. Web komunikazioa, Diseinu eta seinaleztapen lanak, Grafismoa eta ilustrazioak, Panel eta seinaleak, Sin categoríaAuthor: arazi\tZarauzko Udalaren diru-laguntzak: webgunea, errotuluak eta irudi korporatiboa euskaraz\n0 Comments\tCategories: Ekitaldien antolaketaAuthor: arazi\tNikTri egonaldia Gipuzkoan\nHirugarren urtez jarraian, 10-16 urte bitarteko gipuzkoar gazteek triatloiaz gozatzeko egonaldian parte hartzeko aukera izango dute aurten. Irailaren 2tik 6ra, sorpresaz beteriko 5 egun apartak bizi ahal izango dituzte Orio inguruan, Gipuzkoako Triatloi Federazioaren laguntzaz ARAZI eta Hektor Llanos-ek antolaturiko ekimen honetan.\nUdako goxotasuna lagun, Orioko itsasertza hainbat jardueren lekuko izango da. Batetik, triatloian trebatzeko ekintzak burutuko dira, goi mailako triatleten eskutik (Hektor Llanos eta Nerea Murua besteak beste) kirol erakargarri honek gordetzen dituen sekretu guztiak ezagutzeko aukera izango delarik. Bestetik, lagunartean ondo pasa eta ingurunea ezagutzeko hainbat ekintza burutuko dira.\nHorrenbestez, kirola eta aisia uztartuko duen egonaldia bilatzen duten gazteek, hementxe dute neurrira egindako aukera bikaina.\n0 Comments\tCategories: -1. Web komunikazioa, 360º argazkiak, APPak: Mugikorrentzako aplikazioak, Bideo ekoizpenak, Email marketinga, Google adwords, QR kodeak, Sare sozialak, SMS kanpainak, Streaming bidezko zuzeneko emanaldiak, Web eta Blog garapenakAuthor: arazi\tGipuzkoa Foru Aldundiaren IKT diru-laguntzak enpresentzat eta udalentzat\nBerrikuntza eta teknologia sustatzeko asmoarekin, irekita daude Informazio eta Komunikazio Teknologietan (IKT) oinarritutako proiektuentzako diru-laguntza eskaerak egiteko epeak, bai enpresentzat, baita udalentzat ere. Enpresen kasuan, merkatura bideratutako I+B+G proiektuei emango zaie laguntza, eta enpresaren lehiakortasunean aldaketa positiboak eragiteko moduko pizan behar dira. Helburu nagusia da nagusia soluzio informatiko berritzaileak garatzea edo lehendik daudenak plataforma teknologiko berrietara edo merkatu berrietara egokitzea.\nRSS AraziNEWSLETTERRA: gure berriak e-postaz jaso\tNombre :\nNOTICIAS POR CATEGORÍAS:\t-1. Web komunikazioa (6)\n360º argazkiak (2)\nAPPak: Mugikorrentzako aplikazioak (3)\nBideo ekoizpenak (2)\nEmail marketinga (3)\nQR kodeak (2)\nSMS kanpainak (1)\nStreaming bidezko zuzeneko emanaldiak (1)\nWeb eta Blog garapenak (2)\nDiseinu eta seinaleztapen lanak (6)\nGrafismoa eta ilustrazioak (3)\nKarteleria: flyer, eskuorriak (3)\nKatalogo sorrera (2)\nPanel eta seinaleak (3)\nWeb diseinua (2)\nEkitaldien antolaketa (5)\nhaurrei zuzenduriko ekitaldiak (1)\ningurumenari loturiko ekitaldiak (1)\nJardunaldi antolaketa (2)\nkultur ekitaldiak (2)\nturismoa sustatzeko ekitaldiak (1)\nHezkuntza eta sentsibilizazio kanpainak (1)\nunitate didaktikoak (1)\nMuseoen kudeaketa eta dinamizazioa (3)\nMarketing digitalean adituak gara: WEB eta APP garapenak, bideo ekoizpenak, kalitateko argazkigintza >> DISEINU ETA SEINALEZTAPEN LANAK\nLan talde espezializatua: Gida lanak, hezkuntza eskaintzak.. >> HEZKUNTZA PROGRAMAK ETA SENTSIBILIZAZIO KANPAINAK\nTWITTER @arazigipuzkoa@garaolaza Froga ezazu orain bilaketa egiten.9 Apirila, 2013 - 14:40@garaolaza Horretan ari gara dagoeneko ;D Eskerrik asko.9 Apirila, 2013 - 13:51@garaolaza Begiratuko dugu lehenbailehen, eta konpondutakoan abisatuko dizugu. Eskerrik asko!9 Apirila, 2013 - 12:31@mondrautar @eguraldiaETB Eskerrik asko! Gustura egin genuen, eta ikasi ere bai, gainera, erronka berriei ekin ahal izateko.15 Martxoa, 2013 - 13:47@julen Ideia oso ona! Nolanahi ere, informazio gehiena http://t.co/b1Xj58JldK webgunean aurkituko duzu. Eskerrik asko.14 Martxoa, 2013 - 11:38BLOG POSTS:Zarauzko Udalaren diru-laguntzak: webgunea, errotuluak eta irudi korporatiboa euskarazMaiatza 6, 2013, 11:08 amNikTri egonaldia GipuzkoanApirila 25, 2013, 10:50 amGipuzkoa Foru Aldundiaren IKT diru-laguntzak enpresentzat eta udalentzatMartxoa 21, 2013, 2:21 pmZarautz App ETBko Eguraldiaren programanMartxoa 13, 2013, 7:49 amLili Jauregiko turismo-eskaintza gaur aurkeztuko duguMartxoa 7, 2013, 8:44 amARAZI (ZARAUTZ):\tARAZI IKT S.L.\nVer ARAZI IKT S.L.: BULEGOA (ZARAUTZ) en un mapa más grande\n© Copyright - ARAZI: IDEIAK BOROBILTZEN (Zarautz) Web eta Komunikazio zerbitzua, diseinu eta seinaleztapena, museoen kudeaketa eta dinamizazioa - RSS


Bideberri-Zubieta guneko lanak errekan hasi dituzte - Bergara - Goiena.eus\nBideberri-Zubieta guneko lanak errekan hasi dituzte\nMonika Belastegi 2009-05-11 17:47\nBideberriko errepidea bi noranzko bihurtuko dute eta Zubietarako bidegurutze egokia egingo. Lehenengo lan izango da erreka zuzenago jartzea\nDagoeneko hasi dira Bideberri-Zubieta eremua berrurbanizatzeko lanak. Eguzki SL enpresak dihardu lanok egiten, Sestra enpresak egindako proiektuan oinarrituta. Proiektuak kontuan hartzen duen eremua da Bideberri-Zubieta bidegurutzean hasi eta Irizar kalearen eta Santa Marina zubiaren hasieraraino.\nLanon helburu nagusia da, Bideberri pasealekua ibilgailuendako bi noranzko bihurtzea, erdiguneko trafikoa arintzeko. Horrekin batera, beste hobekuntza batzuk ere ekarriko ditu: Bideberri eta Zubieta kalearen arteko bidegurutzea hobetzea eta zonaldean dagoen espaloi gabeziari irtenbidea ematea.\nLanok egiteko zortzi hil inguru behar izango dira eta aurrekontuari dagokionez, 906.900,38 eurotan esleitu ditu Udalak.\nGoiko planoan ikus daiteke lanek Bideberriko inguruneari emango dioten itxura berria.\nDeba ibaia zuzenago\nDeba errekan hasi dituzte lanak. Izan ere, espazioa irabazi nahi dute eta horretarako,erreka zuzenagoa egingo dute. Erreka zuzenagoa egiteko, bidegurutze aldera duen bihurgunearen radioa txikitu egingo dute. Horrekin batera, errekaren ertz horretako eustorma ere berria egingo dute, gaur egungoaren harlagaitzezkoari jarraipena emanez.\nBestetik, errekaren ertz horretan uraren mailan egongo den bi metro zabaleko bidetxoa egingo dute eustormaren luzera guztian. Bidetxo hori egingo dute Jaurlaritzako Ur Agentziak ala araututa duelako.\nErrekaren beste aldeari dagokionez, Usondo parkearen ertzari, Krainer motako –lurrez eta harriz betetzen diren egurrezko kutxa antzekoak– tramaketa jarriko dute eta parkeari jarraipena emango dion ezponda txikia ere egingo dute. Parkea ahalik eta gutxien ukitzea izan da helburua.\nBideberri, bi noranzkoa\nBi noranzkoa izango den errepideak 155 metroko luzera izango du –bidegurutzean hasi eta Irizar kaleraino– eta zazpi metroko zabalera. Eskuineko espaloiak –Eroski aurrekoak– hiru metroko zabalera izango du eta ezkerrekoak, bi. Horrekin batera, albo banatan aparkalekuak egongo dira: bost eskuineko aldean eta 21 ezkerrekoan. Gaur egun 80 autorendako ordenatutako aparkalekua dago, nahiz eta 120 bat autok aparkatzen duen\nBidegurutzea T forman\nZubieta eta Bideberri arteko bidegurutzeari dagokionez, T forman aurreikusi dute, eta erdian zoruan margotutako irlatxo antzekoa izango du, zirkulazioa antolatzeko, seinaleen laguntzarekin. Errepidea zuzenagoa ere egingo dute Bideberriko azken muturrean. Oinezkoendako espaloia egongo da Zubieta 5 zenbakiraino.\nBideberriko zuhaiztiari dagokionez, mantendu egingo dute, eta ingurunea erabat txukundu. Argiteria ere erabat berrituko dute eta La Churre lekuz apur bat aldatzeaz gain berria jarriko dute.


Biharamuna - - Noaua.eus\nLuis Aranalde 2020-05-20 08:32\n“Hau duk marka, hau, arkakuso kaka baino milioi bat aldiz txikiagoa den xomorro batek dena hankaz gora jarri dik. Gure harrokeriak, handikeriak eta abarrak tokitan gelditu dituk”, esaten zidan lagun batek. Ez zuen arrazoi faltarik. Birus ikustezin batek jarri gaitu geure lekuan.\nZaintzaile asko daude eta denen lana da baloratzekoa, baina batzuk azpimarratu nahi ditut hemen eta orain: gure liburutegiko neskak, Bakartxo, Irantzu eta ikustezin aritzen den Marian. Konturatu al zarete nola zaindu gaituzten etxetik atera ezinik egon garenean?\nAurreneko egunetan informazio eta proposamen bonbardaketa bat jasan genuen orokorrean leku askotatik, whatsappa sutan zegoen: eskulan proposamenak handik, kantak hortik, ariketak hemendik, jolasak batetik, sukaldaritzako errezetak bestetik... Hura zen hura aspertzeko beldurra! Gure liburutegiko neskek, ordea, lasai hartu zuten kontua. Ez ziren bonbardaketa horretan sartu, dosifikatu egin dute beraien eskaintza, tamainan, neurrian.\nLiburutegia itxi aurreko azken egunean jende asko gerturatu zen liburuak eta pelikulak mailegatzera. Ohiko arratsalde batekin alderatuta, mailegu kopuru bikoitza izan zuten. Beraz, bazekiten jendeak bazuela zer irakurria eta zer ikusia etxean. Ez zegoen whatsappez edo sare sozialen bidez gauza gehiago bidaltzeko presarik. Asmatu zuten nola zaindu jendea.\nEtxeko liburuak irakurri eta pelikulak ikusi ondoren, ordea, ezin gehiago hartu, liburutegia itxita baitzegoen. Eta hor eskaini dute aukera berria: e-liburutegia. Nahiz eta aurretik ere zerbitzu hori egon, itxialdirako ezin aproposagoa bihurtu da.\nNahi izan duenari pazientzia handiz esplikatu diote zer eta nola egin behar duen, deitu egin diote ea zalantzarik baduen, ea lortu duen nahi duena eta abar. Gertuko jarraipen goxoa egin dute, pazientzia handiko zaintza.\nLiburuaren egunaren harira (apirilaren 23an) bideotxo bat egiteko proposamena luzatu zuten, xumea eta atsegina. Ohiko tertulia online egiten asmatu dute, eta gehiago ere aurreikusita dituzte. Ekimen horiekin guztiekin liburuei lekua egiten saiatu dira, gure egunerokotasunean liburuaren presentzia areagotzen. Eta egia da, etxetik atera ezinean egonda eta etxean denbora gehiago egon beharra izanda, liburua konpainia ona bilakatu daiteke, eguraldi onarekin zein txarrarekin.\nItxialdian asko aipatu dira ariketak, zumba, pelikulak, bizkotxoak eta eskulanak, eta liburuak? Irakurtzea? Horiek denak egitea baino errazagoa da liburu bat hartu eta irakurtzea. Ez du eskatzen sofa lekuz aldatzerik, irina erosterik edo komuneko paperaren kartoiak jasotzen ibiltzerik. Itxialdiak aukera aproposa jarri du denon eskura. Eta gainera, familia guztiak egiteko modukoa da. Zeren... asko hitz egiten da umeen irakurzaletasunaz eta irakurketak ekartzen dizkien mesedeez, baina horrek berdin-berdin balio du helduentzat ere. Umeentzako adina liburu edo gehiago daude helduentzat herriko liburutegian, eta neurri, kolore, gai eta genero guztietakoak.\nKulturaz ere hitz egiten da, eta horren parte bat dira liburuak. Gure liburutegiko neskek, konturatuta edo konturatu gabe, kultura ekarri digute etxera, eta hori ere bada gu zaintzea. Liburuak eskuz esku eta etxez etxe ibiltzeak izugarrizko poza ematen die eta antzematen zaie. Lan horrekin denon kultura elikatzen eta aberasten dute.\nBideokonferentzietan jarduteko atzean liburutegia jartzea ondo gelditzen da, ukitu interesgarria eta intelektuala ematen dio, baina liburuak beste zerbaitetarako balio dutela erakutsi digute gure liburutegiko neskek, beti errespetutik eta zainduz.\nOrain badakit nori jo nahi dizkiodan iluntzeko txaloak, nor eskertu nahi dudan.


Anarik jasoko du 2018ko Adarra Saria. Deia, Noticias de Bizkaia\nekainaren 21ean IZANGO DA EKITALDIA\nSari hori jasoko duen lehen emakumea da musikari eta abeslari azkoitiarrak\nEUROPA PRESS - 2018(e)ko apirilaren 11a, asteazkena - 13:26etan eguneratua\nAnari musikari eta abeslari azkoitiarrak 2018. urteko Adarra Saria jasoko du, Donostia Kulturak jakinarazi duenez. Saria ekainaren 21ean jasoko du, Musikaren Nazioarteko Egunean, Victoria Eugenia Antzokian 20.00etan eskainiko duen kontzertuaren atarian. Sarrerak 14 euro balio du eta ohiko kanalen bidez erosi ahal izango dira ostegunetik aurrera, hau da, Donostia Kultura Sarrerak (Internet bidez) eta Victoria Eugeniako eta Antzoki Zaharreko leihatiletan.\nBILBO. Donostia Kulturak nabarmendu duenez, 20 urte baino gehiagoko ibilbidearen ondoren, "kalitate maila zainduz eta hitzei garrantzia eta musikari nortasuna emanez disko sorta polita atera ondoren", Adarra Saria jasoko du Anarik.\nDonostiako Udalak eta Donostia Kulturak 2014an sortu zuen Adarra Saria, euskal musikaren arloan garrantzi edo eragin bereziko ibilbidea egin duen edo egiten ari den artista bati, urtero, omen egiteko. Lehen edizioan, saria Mikel Laboaren sorkuntza lanari eta jeinuari eman zitzaion;bigarrenean, Ruper Ordorikari;2016an Benito Lertxundik eskuratu zuen eta, iaz, Fermin Muguruzak.


Mobilizazioa indartzera deitu dute Baionan, «lan legea kendu arte» | Mobilizazioa indartzera deitu dute Baionan, «lan legea kendu arte» – iparraldekohitza\nEhunka pertsona bildu dira Baionan lan kodea aldatzeko lege proiektuaren kontrako mobilizazio egunean. Sindikatuen zatiketa gainditzeko eta ekintzak gogortzeko beharra azpimarratu dute\nGorriz markatua zuten martxoaren 31ko eguna sindikatuek: lan kodea aldatzeko lege proiektuaren kontrako mobilizazio erraldoia iragarria zuten, eta hala izan zen. Euri zaparrada etengabeari aurre eginez, 3.500 pertsona bildu ziren atzo, Baionan. Elkarte, sindikatu eta alderdi politikoek osatu duten erreformaren kontrako kolektiboak ez ezik, CGT eta FO sindikatuek ere grebarako deia egina zuten —azken horrek ez zuen parte hartu martxoaren 9ko mobilizazioetan—.\n«Jende anitz bada, positiboa da, baina espero genuen», adierazi zuen Peio Dufau Trenbideetako CGT sindikatuko kideak. «Mugimendua azkartzen ari dela sentitu dut», zioen baikor.\n«Gaurko eguraldia ikusita, hemengo kopurua hamar aldiz biderka genezake zenbat izanen ginen pentsatzeko. Apirila luzea izanen da; gaurkoa aitzin gustu bat besterik ez zen», adierazi zuen Ortzi Murua M22 ikasle mugimenduko kideak. 50 bat gazte elkartu ziren ikasleen pankartaren gibelean; kopuru apala, antolatzen ari den mugimendu baten erakusgarri: «Gure lana da pedagogia egitea ikasleen artean. Zerotik abiatu gara: hauteskundeentzat hasi ginen gutxi batzuk mugitzen, ikusi dugu lan legea heldu zela, eta gure gain hartu dugu ardura. Orain, harremanak sortzen ari gara, antolatzeko modu bat plantan ematen, eta espero dugu luzera begirako oinarriak emateko balioko duela» .\nSiglen zatiketatik ihesi\nIntersindikaletik bazter, ahalik eta mugimendu gehiena bilduz sortu da erreformaren kontrako mugimendua. Hor parte hartzen du Jakes Bortairuk: «Gure asmoa da gaurko eguna abiapuntu bat izatea». Azken asteetan «ezker-eskuin» ibili dira indarrak biltzen, eta atzo biltzar nagusia egin zuten, hemendik aitzina eman beharreko pausoak denen artean erabakitzeko.\nLAB sindikatuko EÃ±aut Aramendi pozik agertu zen kolektiboarekin sortu den dinamikarekin: «Beste sindikatuetako sektore batzuk batu dira eta haiekin segitu behar dugu lanean; pixkanaka intersindikalan ezagutzen ditugun gorabeherak apurtu eta elkarlana abiatzea lortu behar dugu», esan zuen. Erreforma kentzea «hil edo biziko» erronka gisa aurkeztu zuen: «Borrokatu beharko dugu erreforma hori apurtzeko, behar den bezala. Bestela, Ipar Euskal Herriko langileria osoa abandonatua utziko dugu enpresaz enpresa».\nSindikatuen elkarlana ezinbestekotzat jo zuen Dufauk ere. «Trenbideetako langileok ez dugu LAB baztertzea onartzen; horregatik, haiekin batera lan egitea erabaki dugu. Lege horren inguruan iritzi bera dugu: kentzea nahi dugu. Zergatik ezin dugu elkarrekin lan egin? CGT barneko sindikatu gero eta gehiagok ez dugu zatiketa hori onartzen; barne eztabaida mugitzen ari da». Hemendik gutira, kongresua izanen du CGT sindikatuak. «Haiei dagokie beren sindikatuko lerroak mugiaraztea» zioen atzo Aramendik.\nKoska gainditzeko tenorea\nBehin baino gehiagotan jarri izan da ezbaian Frantziako sindikatuen estrategia egun bakarreko mobilizazioak antolatzeko. «Sindikatu ahalik eta gehienekin lan egiteko, egun bakarreko grebatik pasatu behar genuen. Elkarrekin aitzinatu nahi badugu, bakoitzaren erritmoa errespetatzera behartuak gara», zioen CGTko kide Dufauk. Ondoko asteetan greba orokorra izanen dela aurreikusi zuen, eta, maiatzean, Frantziako Legebiltzarrean legea aipatzen denean, ahalik eta langile gehien grebara eramateko engaiamendua hartu zuen.\nHalaber, mobilizazioak gogortzearen alde agertu zen Bortairu. «Hemendik goiti planteatu behar dena da greba segitzea, eta mobilizazio ekintza bat martxan ematea ekonomia blokatzeko; bai baitakigu horrelako lege proiektu bat kentzeko indar harreman indartsu bat sortu beharko dela, eta ez dela borroka egun bakar batekin lortuko». Horiek horrela, Frantzian zer erabakiko duten zain ziren atzo. «Badira hainbat asmo leku batzuk okupatzeko. Espero dugu dinamika hori abiatuko dela».\nHotzago mintzatu zen FO sindikatuko Dominique Mendizabal. «Koska bat gainditzea beharrezkoa da, baina, denak zailtasun ekonomikoan gara. Nork segituko du epe luzeko mobilizazio bat? Greba egiten baduzu, egun horretan ez duzu saririk, eta denek ditugu fakturak ordaintzeko. Hori da gobernuaren estrategia ere, mobilizazioa usteltzen uztea». Hala ere, «borrokatzen» segitzeko beharra azpimarratu zuen. «Kontratu mugagabea zalantzan jartzen ari dira. Funtzio publikoan ere gero eta errazagoa izanen da jendea kanporatzea. Goizero iratzartzen gara lanera joateko: errespetu gutxieneko bat merezi dugu».\n1,2 milioi Frantzia osoan\nCGT eta FO sindikatuen arabera, 1,2 milioi pertsona bildu dira lan kodea aldatzeko lege proiektuaren kontra Frantzia guzian antolatu diren mobilizazioetan; martxoaren 9an bildu zenaren bikoitza. Hezkunde Nazionalaren arabera, 200 lizeo blokeatu zituzten ikasleek. Zenbait herritan, polizien eta manifestarien arteko istiluak eta atxiloketak izan ziren.


Gure mapari begiratuta\nbarrua jartzen zait sutan\nnola Araba erdian egon\nta Burgos duen lekutan.\nDemokraziak bere aurpegia\nerakusten du batzutan:\ngutxi batzuen eskutan….\nEta Trebiño hor geratu da\nlau jauntxoren sudur puntan.\nGure aitona bertan jaio zen\negin behar dut aitortza\nsustraietatik entzun dezaket\nAraban bizi eta daukate\nmugetan izen arrotza\nnahiz batzuk duten mingain luzea\neta oso esku motza\noraindik ere taupaka dago\nTrebiño, gure bihotza!\nGasteiztik irten Mendialdera\nbasoz jazten da paisaia:\nherri txikiak, herri xumeak\njende jator ta alaia\nbegiradetan nabaritzen da\nmin egiten duen gaia\ndenek dakite badela behingoz\neta Arabaren nahia!


Nola jakin SIM bikoitza dudan | Androidea\nIgnacio Sala | 18/09/2021 12:00 | Telefono mugikorrak, Tutoretzak\nSIM dual telefonoak behar duten guztientzako irtenbidea dira erabili bi telefono zenbaki desberdin egunero eta deiak desbideratzea ez den irtenbide bideragarria. Azken urteotan, funtzionalitate hori eskaintzen duten telefonoen kopurua izugarri handitu da fabrikatzaile nagusien artean.\nEgunero SIM telefono bikoitza bilatzen baduzu edo behar baduzu jakin zure SIM terminal bikoitza duzun uneko terminaleanArtikulu honetan SIM bikoitza zer den, zertarako balio duen azalduko dugu, gure telefonoa SIM bikoitza den ala ez jakiteaz gain, funtzionalitate honekin lotutako beste arazo batzuk ere azalduko ditugu.\n1 Zer da SIM bikoitza edo SIM bikoitza\n2 Nola funtzionatzen duten SIM dualeko telefonoek\n3 Nola jakin SIM bikoitza dudan\n3.1 Zer da eSIM\n3.1.1 ESIM bateragarriak diren telefonoak\n4 Nola konfiguratu SIM bikoitzeko telefonoa\nZer da SIM bikoitza edo SIM bikoitza\nBere izena zein ondo deskribatzen duen, SIM edo telefono bikoitza duen telefono edo telefono batek onartzen digu erabili bi SIM txartelak bateraBeste modu batera esanda, bi telefono zenbaki desberdinetatik jaso eta deiak egiteko aukera ematen digu, funtzionaltasun horrekin telefono bakarrean bi telefono linea eraman ditzakegu.\nFuntzionalitate hau ezin hobea da Mugikorra erabiltzen dute lanorduetan eta beste bat aisialdianBaina ez duzu telefono pertsonalari uko egin nahi lanean ari zaren bitartean. SIM dualeko telefonoak eskaintzen digun beste abantaila bat da linea bat desaktiba dezakegula bestea desaktibatu gabe deskonektatu nahi dugunean.\nSIM bikoitza ere aproposa da egiten duten guztientzat aprobetxatu operadorearen onenaHala nola, datuen tarifa merkeak zure ohiko telefono zenbakiak eskain dezakeen estaldura bikainari uko egin gabe.\nNola funtzionatzen duten SIM dualeko telefonoek\nSIM dual telefonoak, baimendu bi telefono linea aldi berean erabiltzeko, lerro nagusi gisa zein lerro izan nahi dugun hautatu gabe, biak aktiboak baitira. Bi SIM txarteletako bat desaktiba dezakegu besteari eragin gabe.\nHala ere, telefono hauek, gehienetan gutxienez, ezin ditugu datuen tasak batera erabili SMSak bezala. Bi telefono linea desberdin erabil ditzakegu batera, bi SIM txartelekin telefono bat konfiguratzen dugunean, bi datuen tarifetatik zein erabiliko dugun hautatu behar dugu.\nBi tarifetako bat kontsumitu ondoren, gailura konfiguratzeko aukeren bidez bestera aldatu ahal izango gara. Gauza bera gertatzen da testu mezuak bidaltzean, lerro batetik bakarrik bidal daitezke, salbu aldatu dezagun aldez aurretik konfigurazio aukeretan.\nTelefonoak SIM bikoitza duen ala ez jakiteko metodo tradizionala sarbidea da SIM txartela sartu zen erretilua. Erretiluak bi zirrikitu baditu, ez da beti SIM bikoitzarekin bateragarria denaren sinonimoa, izan ere, baliteke fabrikatzaileak zirrikitua erabili izana SD txartela ere txertatzeko eta horrekin biltegiratzeko lekua zabaldu dezakegu.\nGure telefonoa SIM bikoitza den ala ez jakiteko modurik onena sarbidean sartzea da gure telefonoaren konfigurazio aukerak. Fabrikatzailearen arabera, gure telefonoa SIM bikoitzarekin bateragarria den identifikatu ahal izateko Ezarpenak ataleko menura sartu behar dugu SIM txartelaren kudeatzailea edo SIM telefonoarekin.\nMenu hau agertzen ez bada, telefonoaren menura sar gaitezke. Menu honen barruan egin dezakezu maneiatu ditzakezun lerro kopurua erakutsiko du gure telefonoa elkarrekin. Menuetan gure telefonoa SIM bikoitza den ala ez adierazten digun zantzurik ez badago, hala izan daitekeela pentsatu behar dugu, baina eSIM batekin.\nESIMak telefonoan instalatuta daudenean soilik kudea daitezke, instalazio hori kasu gehienetan, QR kode baten bidez edo dagokion operadorearen aplikazioaren bidez egiten da.\nInoiz huts egiten duen eta eskura dugun azkarrena den metodoa jakin azkar telefonoa SIM bikoitza den ala ez da USSD kodea * # 06 * sartuz. Kode mota horri esker, gure telefono linean edo terminalean informazioa eskuratzeaz gain, funtzioak atzitu, aktibatu eta desaktibatu ditzakegu.\nKode hau idazterakoan bada, pantailan bi IMEI zenbaki bistaratzen dira Gure telefonoa SIM bikoitzarekin bateragarria dela esan nahi du, SIM bikoitz fisikoarekin edo SIM fisikoarekin eta eSIM motako SIM elektronikoarekin.\nESIM telefono digitalean beste telefono linea batzuk erabiltzeko aukera ematen duen SIM digitala da SIM txartel fisikorik izan gabe. Arazoa da operadore guztiek ez dutela funtzionalitate hori eskaintzen eta eskaintzen dutenek, badirudi ez dakitela ondo nola funtzionatzen duen. ESIM mota hau Apple Watch-ek datu konexioarekin erabiltzen duen berdina da eta Samsung eta Huawei fabrikatzaile korearraren erloju adimendunetan ere eskuragarri dago.\nESIM bateragarriak diren telefonoak\nIPhone XS merkaturatu zenetik, Applek eskaini du SIM bikoitzeko laguntza iPhone gama guztian. Baina, Android telefono gehienetan ez bezala, SIM txartelaren zirrikituan nano SIM bat bakarrik erabil dezakegu, ez dago lekurik beste SIM fisiko baterako. Hala ere, beste SIM bat erabil dezakegu, zehazki eSIM bat.\nApple gain, Android-en fabrikatzaile batzuk ere aurki ditzakegu SIM elektroniko honetarako laguntza eskaintzen digutenak.\nGoogle, Pixel barrutiaren bidez, bateragarria da Pixel 3-ren eSIM-rekin.\nSamsung, Galaxy S20, Note 20 eta Galaxy Z Fold gama osoko funtzionalitate hau eskaintzen du\nHuawei halaber, bateragarritasuna eskaintzen du P40ko SIM mota honekin hiru bertsioetan.\nNola konfiguratu SIM bikoitzeko telefonoa\nSIM dual telefonoa konfiguratzeko, egin behar dugun lehenengo gauza bi lineak nola erabili nahi ditugun konfiguratzea da, hau da, zein izan nahi dugu lerro nagusia eta zein bigarren mailako.\nZer ezarri behar dugu ere lerroa datuak erabili nahi ditugu (Ezin ditugu biak batera erabili, baina bata eta bestea trukatu ditzakegu).\nAzkenean, bi lerroetatik zein nahi dugun hautatu behar dugu mezuak bidaltzeko lehen gisa ezarri da.\nArtikuluaren bide osoa: Androidea » Tutoretzak » Nola jakin SIM bikoitza dudan


Jon Lopategi: bere garaia berritu eta etorkizuna erein zuen bertsolaria - bertsoa.eus\nSareko plazak Jon Lopategiri hiletan kantatutako bertsoak eta bere ibilbideari buruzko testigantzak bildu ditu: Igor Elortza, Unai Iturriaga, Iratxe Ibarra, Xebastian Lizaso, Jone Uria eta Xabier Amurizak utzi dituzte beren testigantzak.\nBertsozale, gizarte eragile, lagun eta senideen agur beroa jaso zuen Jon Lopategik Muxikan. Eliza eta kanpokaldea jendez gainezka izan zen bertsolari handiaren agurrean. Belaunaldi desberdinetako bertsolari eta bertsozaleak elkartu ziren Ariatza auzoan. Bertsozale Elkarteko ordezkaritza zabala izan da bertan eta baita beste hainbat erakunderena ere.\nSareko plazak Jon Lopategiren ibilbideari buruzko testigantzak bildu ditu: Igor Elortza, Unai Iturriaga, Iratxe Ibarra, Xebastian Lizaso, Jone Uria eta Xabier Amurizak utzi dituzte beren testigantzak. Nabarmentzekoak: Jon Lopategi bere garaia berritu zuen bertsolaria izan zela eta transmisioan ere bide bat ireki zuela.\nBertsoak bere omenez\nLopagegiren errautsak bertan zirela egin ziren hileta elizkizunak eta bertsorik ere ez zen falta izan bere omenez. Jon Enbeita, Etxahun Lekue, Aitor Mendiluze, Juan Mari Areitio eta Anttonmari Aldekoa-Otalora aritu ziren kantuan.\nPrentsan ere jarraipen zabala\nJon Lopategiren heriotzak prentsan ere jarraipen zabala izan du. Hona hemen horietako batzuk:\nUnai Iturriaga: "Jonek plan bat zeukan" (Berria)\nIratxe Ibarra: "Eskerrik asko, Jon!" (Berria)\nXabier Amuriza: "Jon Lopategi fenomeno berri bat izan zen bertsolaritzan" (Berria)\nIgor Elortza: "Argi baltza" (Gara)\nRufino Iraola: "Frankismoaren kontrako ikonoa" (Diario Vasco)


Garberako saltoki berrietako hizkuntza paisaiak zalaparta sortu du : Irutxuloko Hitza\nGarberako saltoki berrietako baten errotulazioa. Ez dago euskararen arrastorik. (Argazkia: Luistxo Fernandez ('@luistxo'))\nJoan den astean ireki zuten Garberako saltoki gune berria, hamabi ostalaritza eta aisialdi establezimendurekin: Terracity, Saizar sagardotegia, Ogi Berri, Kentucky Fried Chicken (KFC), Taco Bell, Brasayleña, Starbucks, McDonald’s, Poke House, Foster’s Hollywood, Ginos eta Vip’s. Ordea, hainbat herritar euskaltzalek saltoki berri horietako batzuetan hizkuntza eskubideak bermatzen ez direla salatu dute, errotulazioa gaztelaniaz eta ingelesez dagoelako.\nJarraian, herritar eta eragile batzuek sare sozialetan egindako salaketa batzuk:\nHauxe da elebitasuna Garbera berrituan #Donostia @euskaraz oso lotsaemangarria gehiena. Ez dagp araurik hiri honetan? @EROSKI pic.twitter.com/npiFa7yA1p\n— Luistxo Fernandez (@luistxo) December 1, 2021\nLotsagarria! 😡@behatokia @Elebide pic.twitter.com/zCFrAb4LxX\n— Bagera Elkartea (@BAGERAelkartea) December 2, 2021\nEuskaldunok babesgabe gaude Donostian. Badira hiriko hizkuntza arauak, baina Udalak ez ditu betearazten; EAEkoak ez dira betetzekoak ere.\nHori bai, gobernuek baliabide guztiak jarri dituzte Garbera handitu eta sustatzeko. Bitartean, euskararen ardura norbanakoon gain utzi dute https://t.co/1ePWIRX9Do\n— ZigorEtxeburuaUrbizu (@ZEtxeburua) December 2, 2021


Bizkaia talent lehen aldiz joan da Suitzan egindako Zurich Edu Expo 2017 azoka profesionalera | Bizkaia Talent\nApirilaren 24an eta 25ean, bizkaia talentek berriro bidaiatu zuen, Zurichen egindako Zurich Edu Expo nazioarteko azokara joateko. Ekitaldi profesional horretan, mundu zabaleko hainbat erakunde eta hezkuntza-instituzio bildu ziren, euren ikasketa-planak aurkezteko asmoz.\nAukera aparta izan zen bisitari guztientzat, zuzeneko esperientziak edukitzeko, harreman profesionalak lortzeko eta informazioaren abangoardian egon nahi dutenen artean lekuratzeko.\nBizkaia talent Euskadiko hainbat erakunde eta enpresatako ordezkaria izan zen bertan, eta hamarnaka enplegu-eskaintza aurkeztu zituen, lan-lerro eta lankidetza profesionalerako aukera berriak garatzeko eta gure herrialdeko errealitate sozial zein ekonomikoa hurbiltzeko.\nModu berean, azokak iraundako bi egunetan, bizkaia talenteko erakustokian bertan, herrialdeak lan egiteko eta ikasteko orduan eskaintzen dituen aukerei buruzko galdera askori erantzun eta Euskadiko gaur egungo errealitate sozial zein ekonomikoari buruzko zalantzak argitu ziren.


Euskal zinearen loraldia Eskozian | Etxepare Euskal Institutua\nAurten udaberria euskal zinearen urtaroa da Eskozian #ScotlandGoesBasque ekimenari esker. Azken berrogei urteotan euskal zinemagintzak izandako bilakaera hizpide hartuta, Films from Basque Country atzera begirakoaren barnean, hiru belaunalditako zinegileek sortutako filmen aukeraketa ikusgai dago egunotan Glasgowen eta Edinburgon eta baita Erresuma Batuko beste zenbait hiritan, hala nola Londresen, Manchester-en eta Leeds-en. Gainera, hainbat jarduera osagarri burutzen ari dira zinea aitzakia harturik: maisu eskolak, zinea eta gastronomia uztartzen dituzten ekimenak, euskal dantza emanaldiak eta abar. Eta antolatzaileen aburuz, eskoziarrek ederki erantzun dute horietan guztietan. Hona hemen gaurdaino, Films from Basque Country zikloaren harira jazotakoaren kronika.\nAtzera begirakoa apirilaren 25an abiatu zen Glasgowko Centre for Contemporary Arts delakoan Kimuak programaren 2018ko hautaketaren proiekzioarekin. Harrera ona egin zieten eskoziar ikusleek Maddi Barberren 592 metroz goiti, Josu Martinezen Ama, Mari Elorzaren Ancora Lucciole (Oraindik ipurtargiak), Miguel Angel Jimenezen Kafenio Kastello, Sara Fantovaren No me despertéis (Ez nazazue esnatu), Pello Gutierrezen Zain eta Iban del Camporen Espedizio handia film laburrei. Edinburgon, berriz, Telmo Esnalen Dantza pelikulak eman zion hasiera zikloari hilaren 26an; horren ostean, zera idatzi zuen Chris Dobson kritikoak Take One zine aldizkarian: “Dantza erabat liluragarria da, elkarrizketa bakar bat ere ez duen arren [...]. Ziur aski ez dago euskal kultura eta ohiturak ezagutzeko Dantza film bozkariotsua baino hoberik”.\nApirilaren 28an, Leith Pintxos & Films Crawl delakoa burutu zen. Films from Basque Country atzera begirakoan antolatzaile jardun duten Cinemaattic plataformako arduradunen hitzetan, helburua zen Edinburgoko Leith auzoan pintxo ibilaldi bat egitea, Donostiako edo Bilboko alde zaharretan ohitura den legez, euskal zinea ikusteko aukerarekin uztartuz. Berrehun pertsonek zenbait tabernatan geldialdia egin eta horietan Kimuak-eko film laburrak ikusteko aukera izan zuten, pintxoak dastatzen zituzten bitartean; iluntzean, Álex de la Iglesiaren El día de la bestia (Piztiaren eguna) filmaren emanaldiarekin amaitu zuten eguna.\nMaiatzaren 1a, aldiz, Tasioren eguna izan zen Glasgowen. Miren Manias-Muñozek Montxo Armendarizen klasiko horren testuingurua azaldu zuen eta proiekzioaren ostean ikusleak harriturik eta pozarren zeuden Glasgow Film Theatre-ko pantaila handian 35 mm-tako formatuan film eder hori ikusteko aukera izanagatik.\nEtenik gabe, hurrengo egunean Edinburgh College of Art arte ederren eskolan euskal zinegile emakumezkoek hartu zuten hitza: Izibene Oñederra eta Begoña Vicario animazio sortzaileek euren hastapenak azaldu eta talde-lanak aurkeztu zizkieten animazioaren alorreko ikasle zein profesionalei. Eta ia aldi berean, handik gertu, Ana Schulz zuzendariak Mudar la piel, zine dokumentala eta fikzioa uztartzen dituen lana aurkeztu zuen.\nMaiatzaren 4ean, euskal gastronomian tradizioak eta berrikuntzak duten garrantzia aztertzen duen Bihar dok 13 dokumentala afari batek lagunduta ematearen proposamena oso erakargarri gertatu zitzaion publikoari eta berehala agortu ziren eskuragarri jarritako hogeita hamar lekuak.\nEta biharamunean euskal zinearen beste klasiko bat proiektatu zuten Glasgow Film Theatre-en: Julio Medemen Vacas, hain zuzen.\nOrain arte emandako filmek eta horien inguruko jarduerek izandako harreraren inguruan zein iritzi duten galdetuta, Cinemaattic-eko arduradunek esan dute bai ikusleen eta baita Glasgow Film Theatre bezalako erakundeen arduradunen erantzuna ezin hobea izan dela; euskal zinearen eskaintza espero zutenetik haratago joan dela eta, are gehiago, euskal zinemagintzan sakontzeko gogoz geratu direla.\nBaina euskal udaberria ez da amaitu oraindik: datozen asteotan gure zinearen inguruan izango da zer esanik #ScotlandGoesBasque programaren baitan: Glasgowen Jon Garaño eta Jose Mari Goenagaren Loreak, Víctor Ericeren El espíritu de la colmena (Erlauntzaren espiritua), Enrique Urbizuren No habrá paz para los malvados (Ez da bakerik izango maltzurrentzako) eta Montxo Armendarizen Obaba ikusteko aukera izango da; bestalde, Londresen, Manchester-en eta Leeds-en Kimuak programako filmak proiektatuko dituzte. Ekainean, Edinburgh International Film Festival jaialdian, Koldo Almandozen Oreina aurkeztuko da (estreinako aldiz Erresuma Batuan) eta ikusgai izango da, halaber, Iban del Camporen Espedizio Handia film laburra; eta horrekin batera, zinearen industriaren alorreko eskoziar zein euskal profesionalei elkarlanerako topagunea ere izango da nazioarteko jaialdi nabarmen horretan.


zerbitzuak | Irutxuloko Hitza\nEtiketen Fitxategia | zerbitzuak\nDbusek webgune eta aplikazio berriak aurkeztu dituBy Ane Urrutikoetxea on 2014/12/17 in Hiria Webguneak .eus domeinua izango du, eta aplikazioaren erabiltzaileek edozein unetan jakingo dituzte autobusen ordutegiak QR kodeen bidez. Webgune eta mugikorrerako aplikazio berriak aurkeztu ditu Dbusek, eta jada martxan jarri dituzte. Webgune berriak .eus domeinua izango du, eta hainbat berritasun gehitu dizkiote, batez ere Donostiakoak ez direnei begira. Horrekin batera, mugikorrerako aplikazio berria sortu dute, edozein [...]\nHondartzetako zerbitzuak ez direla egokiak izan salatu du EAJkBy Agurtzane Altuna on 2014/09/09 in Hiria EAJk interpelazio bat aurkeztu du hondartzen zerbitzuei buruz galdetuz. Nora Galparsoro, Hiri Azpiegitura eta Zerbitzuetako zinegotziari argibideak eskatuko dizkiete, jeltzaleen arabera udan hiriko hondartzetan eskainitako zerbitzuak ez baitira nahikoak izan. Kontxan eta Ondarretan eguzkitakoak alokatzen dituzten herritarrek oso gutxitan erabili ahal izan dituztela adierazi du Aitziber San Roman, EAJko zinegotziak, eta herritar horiek ordainetan ezer [...]\nUda denboraldiko lanpostuek hiriko langabe kopurua murriztu duteBy on 2012/07/11 in Gizartea, Paperekoa Ekainean 355 donostiarrek aurkitu dute lana; ondorioz, langabe kopurua 10.625 lagunekoa da. Espainiako Enplegu Zerbitzu Publikoaren Lan Behatokiak aste honetan ezagutzera eman duenez, 10.625 donostiarrek izena emana dute Lanbideren zerrendetan. Hau da, lan aukera baten zain zeuden 355 lagunek ekainean aurkitu zuten. Udako lan kontratazioei lotutako jaitsiera da; baina ohi baino beranduago heldu da. Normalean, [...]\nSanta Klarako komunak ere ireki dituzteBy Mikel Goñi on 2012/06/06 in Bestelakoak Hilabetearekin batera hasi zen hondartza denboraldia, eta Donostiako Udaleko arduradunek gogora ekarri dutenez, Santa Klarako udako zerbitzuak ere abian jarri dituzte. Izan ere, uharteko komun publikoak ireki dituztela iragarri baitute. Santa Klarara joateko ontzi zerbitzua ere hilabetearekin batera hasi zen, eta irailaren 30a izango da indarrean. Motorrak Kaia eta uhartea lotuko ditu 10:00etatik 20:00etara, ordu [...]\nTweetstream\tViewing item 1 to 5 (of 5 items) Ostraka posted an update in the group Iruña-Veleia 2 days, 2 hours ago\nOstraka posted an update in the group Iruña-Veleia 3 days, 23 hours ago


Urrats bat diagnostikoan • ZUZEU\nUrrats bat diagnostikoan –\nAitzolek berrikitan egin dizkidan iruzkin ona eta galdera argia erabiliko ditut entseiatzeko urrats bat egin behar ginukeen diagnostikoan.\nHau zen iruzkina :\n«Lapurdiko, Baxe-Nafarroako eta Zuberoako antzinako erakundeen berri eman diguzu hemen eta beste zenbait artikulutan. Erakunde hauek Frantziar Iraultzak desegin zituen eta lurralde berregituraketak aurreko hiru probintziak Biarnorekin batean departamentu berean sartu zituen».\nAitzolek arrazoi du: Frantzia iraultzalariak aintzinako hiru probintziak deseginez eta sar-araziz bortxaz berak asmatutako estruktura zabalago batean, alegia, «Basses pyrenees» departamenduan, Pabe zela Hiriburu, izan zen neurri inportantea gure Herriaren desagerpena programatzeko.\nBainan Aitzolek ez zuen beharbada ikusten Frantziak ez zuela hau egin bakarrik, gehiago ere egin zuela.\nIzan ere, departamendua sortzeaz gain, zatitu zuen hainbat suprefekturatan zeinek hirinausi bana baitzaukaten.\nBaionakoak Baiona, Olorokoak Oloro edo Maulekoak ere Maule garai batez.\nOndo ulertu behar da departamenduko suprefekturen hautatzea, osatzea eta bereizte geografikoa, inozo izaitetik oso urrun izanki, izan zela departamendua bera baino kaltegarriagoa euskal nazioarentzat.\nIzan ere Baionako suprefekturak bateratzen baitzituen Lapurdiko eta Baxe Nafarroako parte bat, biak erabat euskaldunak, Baionako hiri gaskoi-frantziarrarekin, eta, bistan da, hau nahi izan zuen botere politikoaren egoitzatzat.\nLapurdiko biltzarrekoek ez zuketen seguraz ere hitza ezagutuko oraindik bainan orduko dokumentuek argi ta garbi erakusten dute eraso etnozidotzat hartu zutela.\nOrdutik erran ginezake Eskual herriaren endekapena eta Baionaren garapena elgar eragintzen dutela, bai ekonomian,bai demografian, bai eta prestigioa mailan.\nEndekapen eta garapen horiek akzeleratu egin dira XX.mendean eta hirur hogei hamarkadetik goiti hartu du erritmo bat katastrofikoa.\nEzin da gure bilakaera kulturala eta ekonomiko tragikoan deus ulertu, ez, eta gaurko mugimendu abertzalearen lerrakada erregionalistan, ez badugu lehenik gogoratzen 1989eko Baionako suprefektura horren sortzearen ondorio mekanikoak direla.\nGoazen orai Aitzolen galderara:\n«Frantziar Errepublikaren egungo egituretan antzinako euskal biltzarrak berregiteko aukerarik ez baldin bada, Euskal Hiri Elkargoa ezin al liteke antzinako biltzarren antzeko tresna batean bilakatu, Euskal Herria egituratzen lagun dezakena? »\nGoian esan dutanaren ondotik, borondate onenarekin, ezin dut baietz erantzun.\nIzan ere, guk inozokeriaz «Euskal Hiri elkargoa» bataiatu duguna erakunde frantziar bat da, etnia-bikoa edo hirukoa bai , bainan hiri frantziar batean kokatua, oraindik dirauen suprefekturaren antzerakoa.\nDugun Historiaren ezagutza doiarekin ere, nola pentsa, bada, Estatu frantziarrak berak proposatzen ahalko zigunik «antzinako biltzarren antzeko tresna batean» bihur ginezakeen zerbait?\nEspero dut ez diotala Aitzoli ene etsipen puntua transmitituko, ene asmo bakarra baita ahal bezain argi ikus dezagun errealitate latz baten aurrean.\nUrrats bat diagnostikoan Urrats bat diagnostikoan\nZer duzu buruan “Urrats bat diagnostikoan”-ri buruz\nBenat Castorene 2019-04-01 21:40\nAPCB delakoa edo elkargoa, da udaletxe elgarretaratze bat, Frantzian existitzen diren beste batzu bezalakoa.\nOsatzen dute eskual herriko udaletxeek gei BABko hiruek\nEstatuak berak proposatutako eta abertzaleek besterik ezean onartutako azalezko aldaketa bat da.\nWikipedia berriki eguneratua izan baldinbada, hauek lirateke bere konpetentziak :\nUr garbiaren banaketa, basuraren eta zaborraren biltze eta tratamendua, eta azkenean, garraio publikoa eta eskola garraioa.\nEstatuak ez digu sekulan ezer proposatuko arriskutsua izango litzatekeenik bere boterearentzat edo tipi lezakeenik.\nBotere frantziarrak, dela lurraldeen edo erakundeen edo hauteskunde\nzirkonzkripzioen zatiketan, gurekin printzipio zehatz berak segitu\nditu orai arte eta segituko ditu bururaino, alegia, gutariko azkena asimilatu arte :\nHau da, Eukal nazioa puskatan zatititu eta puska hauek nahasi inguruko\neuskaldun ez diren populazioarekin.